text:
Sibiilee 2005
Maddi Qabsoo hacuuccaadha. Namni ykn Ummati miidhaan irra jiru yoo xiqqaate dallansuun , miidhamu isaa ibsata. Namni waa aarees, dallansuun of ibsata. Namni odoo hidhamuu, hiraarfamuu , ajjeefamuu , beela’uu ….kan kolfu jira yoo jenne, warra hacuuccaa fi tajaajiltummaa qaama taasifate , Ykn warra salphina keessa gangalachuu baree ,maal naan jedhuu of keessaa fixate qofaadha.
Har’a Ummata Oromoo caalaa hacuucamaa kan jiru jira jecuun rakkisaadha. Osoo ta’ee miidhaa waggaa 150 ol nu irra ture kanaan, dallannee , dallansuu kanas ofirraa faccisuutti geeddarree , miidhaa nu irra jiru ofirraa darbannee , Abbaa Biyyaa ta’uutu nuuf mala ture. Kun nuuf qaaniidha.nama qaanii ta’uu keenya kanatti dammaqinee har’as yoo hin foyya’iin rakkoo daran hammaataaf teenya.
Kun akka jirutti ta’ee , hacuuccaa nu irra jiru kana of irraa kaasuuf, har’allee humna biro eeggachun keenya heddu nama gaddisiisa. Diina gola keenya seenee qabeenyaa keenya akka barbaadu saamaa jiru callifnee ilaallee , qabsoo bifa biraa eeggachuun keenya nama dinqisiisa. Dhalli oromoo hedduun har’allee maal akka gochuun irra jiru wallaalee , miidhama isaan aadataa jiraachuu taajjabna. Kana wallaaluu keenyaan walitti dhibaa’uu dhiifnee waa gorsuutu fardii ta’a jennee kana dhaammanne.
Biyya keenya irratti lolla :-
Ilmaan oromoo qabsoon gaggeessinu Biyyaa keenya irrattidha. Biyya biraa irra jiraannee, biyya keenya deebisuuf itti deemaa hin jirru. Biyya namaas qaxxaa-muraa hin jirru. Siyaasi Biyya Itoophiyaa jedhamtu , Biyya keenya irratti gaggeeffama. Angoon Itoophiyaa waggaa 150 kun Oromiyaa irratti kan wal furaniidha. Biyyattiin walii gala Oromiyaa malee hin jiraattu. Addunyaanis Itoophiyaa cubbuun ijaaramte kana jiraachisu fedhan. Kanaafu gaaffii Bilisummaa dhiisaa jedhanii isa murate alatti hanbisanii, Doolaara isaaniif kan jilbeenfate ofitti qabaa jiru. Shiroota kana raga waliin yeroo isaatti walitti deebina.
Kan kana keessaa huabchuu fi dhalooti har’as ta’e Ummati kan gochuun irraa eegamu, adda baafatanii socha’uutu Umurii diinaa gabaabsa. Haaluma kanaan qaama laafina wayyaanee qorachuutu salphaa ta’a . haala kanaan wayyaaneen akka itti jirtu hubachuu nu barbaachisa.
Wayyaaneen har’a waggaa 20f Angoo irra jiraatte jirti. Wayyaaneen waraana kumoota dhibbatti lakkaa’amani fi meeshaa hanga funyaanii haa qabaattu malee , waraana kana irraa abdii tokkollee hin qabdu. Inumaayyuu fincila Biyyoota Afriikaa kaabaa booda abdiin ishee waraana irra ture hedduu laafateera. Qabxii kana irratti yaada bal’aa kaasuun ni danda’ama. Wayyaaneen amma waa sadii irratti rarraatee jirti.
- Humna Tikaa fi Poliisa Fedaraalaa fi
- Dinagee humnaan tu’attee jirtutti abdachuu fi,
- Humnoota alaa ti.
Humna sadeen wayyaaneef lafe dugdaa ta’an kana keessaa inni hangafaa , Ummata bara baraaf cabsuuf karoorfattee irratti hojjatte, Dinagdee Biyyaa tu’attee Ummatoota gabbaarrii ishee taasisuudha.
Wayyaanoonni , waraanni fi humni tikaa ijaaran Ummata ykn Biyya bulachuuf odoo hin taane, Qabeenyaa saaman jiraachisuuf qofaadha. Wayyaaneen Angoo gadhiisuu diddee, shiroota gara garaan qabsoo Ummatootaa addunyaa biratti hammeessuuf kan tattaafattu, Qabeenyaa saaman jiraachisuuf qofaadha. Walii gala , wayyaaneen ummatoota kan hiraarsitu, hiitu , ajjeeftu , Qabeenyaa saman jiraachisuufidha. Kan warra alaatiif tajaajiltuu ta’anii hammaanya nu irratti dalaganiif , qabeenyaa saaman jiraachisuuf qofaadha.
Ega kana jennee nuuti maal raawwachuutu nu irra jira kan jedhu yoo kaafne, waan hojjachuu qabnu ifatti nutti mul’atuun hin hafu. Wayyaaneen kan nu ajjeestu Biyyaaf tolu didne odoo hin taane , Qabeenyaa keenya irratti abbaa ta’uuf waan ta’ef, qabeenyaa keenya kana irratti abbaa akka hin taane taasisuutu tarkaanfii jalqabaa ta’a. kanaaf hundi keenya waanuma dhiheenya keenya taa’ee, ajjeechaa keenyaaf sbabaa kan ta’e tu’achuun dansaadha.
Qabeenyaa naannoo keenyaa diina nu irratti irroomsee jiru , diinni akka itti hin fayyadamne taasisuutu furmaata. Diinni lafa keenya irraa nu buqqisee, omisha isaa rakkoo tokkoo malee yennaa galfatee biyya alaatti fe’atu , eenyutti aarra ? eenyutti gaabbina. Waan Dargaggeessii tokko qophaa isaa raawwatee diina rifaasisu danda’uu guute odoo jiru, ajaja maalii eegganna ? mana keenya keessatti qotee, aramee, haammatee, konkolaataan yennaa fe’atu maal hojjanna ? nagaan galii jennee osoo beelofnu gaggeessinaa ? namni dachee keenya hin beekne KM kumoota kodhaniin demee dhufee , dachee keenya irraa nu buqqisee yennaa nu saamu eenyuttii quba qabana ? maaliif addunyaa irraa hin barannu ?
Ganda qotee bulaa tokko buqqisee , habaaboon omisha jedhee , abbaa biyyaa hojjataa isaa taasifatee, maallaqa guyyaa tokko nama hin olchineen qacaree ofii ammo biliyoonaan saamee Biyya isaatti gaafa fe’atu teenye ilaallee , mataa hoqqaachaa jiraachuun maal jedhama ? wayyaaneen , kan irroomte qabeenyaa keenyaan ta’uun ifadha. Maarree kana of irraa dhaabuuf qabeenyaa kabachiisutti maaliif hin bobbaanu. Kun ajajaa fi wal ilaalu gaafataa ?
Faranjii Biyya keessa nu yaa’ee raajii nu hojjataa jiru, bakka ga’etti yoo dhukkee irraa kaafne, maal hojii ganda keessa nu deema ? faranjii lubbuu ishee harka ishee irratti baattee deemtu , garuu wayyaanee jiraachisu keessatti shoora guddaa taphachaa jirtu maaliif callifnee ilaalla ? Hojjataan yoo xiqqaate yoo dallane, daldalaan , qotee bulaan, Barataan bakka jirutti yoo diddaa argisiise , qabsoon Oromoo dhageetti horatee wayyaanee akka jilbeenfachiisu hin shakkiinaa .
Wayyaanonni har’a xiyyeeffannaan isaanii qabeenyaa isaanii qofa ta’uu hin dagatiinaa. Wayyaanee kan hollachiisu, qaamuma qabeenyaa dhunfaan horatanitti duulu qofaadha. Warra jala deemtoonni fi maqaa investimatiin socha’an hunda irratti duulutu furmaata . Oromoom carraa wayyaanee itti jilbeenfachiisu danda’uu kana of harkaa baasuu hin qabu. Wayyaanootaa fi warra wayyaanee utuban teessoo haa dhabsiifnu. Qabbana haa dhabsiifnu . har’a miidiyaa isaanii irratti warri sooreessi isaanii iyyuu kan eegalan, qabeenyaa isaanii irratti ummati kaanaan ta’uu hubachuu barbaachisa. Hundumtu bakka jirutti wayyaanee irraa kolfa dhaabee, diinummaa isaaniitti amanee mana koo keessa maggalu hin dandeessu jechunii qaba. Kilo-meetira hedduu Biyya keenya keessa socha’uu dhorkuu qabna. Faranjii maqaa gargaarsaa fi investimantii nu keessa yaatee nu basaastee wayyaaneef tarsiimoo sirna gabroomsaa baaftu dura haa dhaabbannu. Nuuti ni duuna . isaan nu irratti bashannanu. Kun maal jechuudha ?
Dhalooti har’aa toftaa mana isaa boroo jiruun fayyadamu qaba. Diina gooba baasee nu irra ciise kanatti, abidda qabsiifne nagaa dhorkuu qabna . humnoota alaa kan jedhaman magaalaa kamuu keessa akka hin qubannee dhorkuun nama rakkisaa ? wayyaanee fi tajaajiltoota har’a maqaa Tiwulidda Itoophiyaawwii jedhanii mallasiin baraaruuf Biyya alaa seenan bakka jiranitti itti haa duullu. Qabsoon bifa hedduu qabaachuu har’a walitti himuun barbaachisaa hin ta’u. haa ta’uuti hundumtu bakka jiru bitaa fi mirga yoo ilaale , waan diina kana of irraa ittin ari’u guute jira.
Weenniin gogaa isheef akkuma ajjeefamtu, Ilmaan Oromoos qabeenyaa isaaniif jedhamee ajjeefamaa jirra. Qabeenyaa humna halgaaf ta’aa jiru kana , akka hin taane taasiuun ni danda’ama. Inveestara har’a nu irratti maggalu kana , dachee abbaa keenya irratti ,,,,, jedhanii gaaffii kaasuun qabsoodha. Beenyaa warra keenyaaf kaffalii jechuun qabsoodha. Gibirri ati kaffaltu meeshaa ittin ajjeefanu bitaa jiraa nurraa ba’iii jechuun qabsoodha.
Warraa faranjiin ammo, isin Biyya keessan keessatti nama nama ajjeesu miti , ija hamaanu ilaale seeratti dhiheessitanii , Biyya keenya keessatti, kan nama jimulaan fixu waliin akkamiin dhaabbattan ? jedhanii gaafachuun qabsoodha. Abbootiin keenya bakka qotan dhabanii rakkatu , ati asitti nu qochisiftee , nu aramsiiftee, Biyyaa keetti ergaa jirtaa nu irraa dhaabbadhu jechuun qabsoodha. Qabsoon bifa hedduu qaba. Maal goonaa ? of irraa dhaabnee , waanuma dallasuun rifaasisu dandeenyu illee haa hojjannu. Waan Biyya keessaa fi alatti tokkummaan eegallee kana caalaatti haa finiinsinu.


c: text/html

text:
ONN LIVE : Qophii Addaa komii jiraatonni Oromiyaa Lixaa, Ona Gidaamii fi WBO naannoo kanatti socho’a
ONN LIVE : Qophii Addaa komii jiraatonni Oromiyaa Lixaa, Ona Gidaamii fi WBO naannoo kanatti socho’an mootummaan keemiikaala summa’aa gargaaramuun midhaa gessisee jira kan jedhu ilaalchisee ogeessa dhimma fayyadama meeshaa waraanaa keemikaalaa kan qoratu miseensa Raayyaa ittisa biyyaa Ameeriikaa Kan ta’ee Adaamaa Roobaa waliin marii godhamee .
ONN LIVE : Qophii Addaa komii jiraatonni Oromiyaa Lixaa, Ona Gidaamii fi WBO naannoo kanatti socho’a

robotstxt: allowed

filter: keep


text:
KALEESSA ISA HAR’AA HAWWINA TURRE !!!! HAR’AA AMMOO,,,!!
SEENAA Y.G(2005)
Gaaffiin Ummata Oromoo, wareegama qaalii Ilmaansaa kafalaa jiraniin Ajandaa addunyaa ta’aa jira. Dhimmi Ummata Oromoo deebii hatattamaa argachuu akka qabu humnoota addunyaa dirqisiisaa akkuma jiru, deebii argachuu baannaan rakkoo dhalachuu maluuf illee , addunyaa dhiphisaa jira. Bilisummaan wareegamaan ala akka hin jirre itti amannee itti seenuun yeroo nu jalaa fudhateera. Wareegamaaf eenyullee nama hin dirqisiisuu. Wareegama akka nu gaafatu garuu barsiisuu fi amansiisuun waan jiraati. Adeemsa kana keessa dabarree har’aa irra geenyee jirra. Wareegama sodaachu keenyaan, diinni waggoota dheeraaf nurra bubbulee nu qorqee jira. Har’a garuu wareegama keenyaan, ofirra tarree abdii Ilmaan cunqurfamoo Biyya Itoophiyaa keessa jirru taa’aa jirra.
Har’a irra dhaabbannee isa borii yaaduun hedduu nu barbaachisa. kana booda dogoggorri bifa kamiitu gama keenyaan nu mudannaan , kasaaraa ulfaataa seenna. Keessaallee hin baanu. Yaadaa fi qalbii keenyaan hedduu fageessinee yaaduutu nurraa eegama. Waan hojjannu hundaa irratti, furmaata Ummatoota hedduu ta’uu keenyaa yaaduutu nu barbaachisa. sochiin har’a itti seennee jirru, kan xumuraati. Gonkumaa duuubatti hin deebinu. Deebi’uus hin qabu. Sirni wayyaanee miidiyaa irraa of mul’isaa jira malee keessi isaa dhumatee jira. Kan har’a irra jirru caalaa jabaachuu fi wal jabeessuutu barbaachisaadhaa. Hojiileen har’a hojjannuu hegaree keenya kan hin miinee ta’uu qaban. Dhaloota nama boonsuu irraa hubachaa kan jirru kanuma.Waan boriif nu eeggatan har’aa bu’ura isaa kaa’uun kan nu barbaachisuu waa hedduutu jira.kanaaf beekumsaa fi dandeetti walitti fidanii hojjachuun hedduu murteessaadhaa.
Wayyaanee Ihaadeeg lammii keenya irratti wanti raawwataa jiru, ofiif qofa yaadu irraati. sochii keenyatu isa sodaachisee jira. Takkaa waan itti seennee kana ittuma finiinsuutuu isaan raatessa malee, lubbuu qaqqaalii har’aa dabraa jirtuun rifachuun gonkumaa barbaachisaa mitii. Lubbuun namaa waan hunda oliitii. Garuu lubbuu waa maraa ol taatee jirtutti kabajaa horuuf, lubbuun waan baatuuf mirkaneessuuf callisuun dawaa hin taanu. Gaddaan of cabsuunis hin toltu. Gumaa dhiigaa fi lubbuu barbaachisu baasanii abbaa Biyyaa ta’uutu waa hundaa caala lamii kiyya.obsii Oromoo sodaa irraa akka maddeetti fudhataa turan. Garuu miti. obsi sun waan miidhamaa ture addunyaan akka hubattuuf, qalbiin ummatichaas sadarkaa amansiisaa irra amma ga’uutti eegaa ture. injifannoon har’aa argaa jirru bu’aa ykn firii obsaa fi murannoo Ummata kanaati. Ummati Oromoo waan har’a raawwatu hundumaaf mirga itti qaba. hanga Ayyaana irreechaa eengaddaatti miidhaan Ulfaataa irra ga’aa jiru isaaf ragaadhaa. Miidhama waggaa ammanaa baattatee, narraa ba’aa hin jenne. Inumaa kan isa miidhuutu, mana isaa keessaa isa ari’aa jira. Egaa adeemsi kun qadaadamee jira. Qadaaddii kana Oromootu itti toche. Qadaaddii kana kan banus, cufus Oromoo qofaadhaa.
Oromoon har’aa sochiin itti jiru, akeekkachiisaa fi kadhaa waggaa meeqaa booda nama isa dhaga’uu dhabee kan itti seeneedha.kana booda warra diinaaf of kennanis ta’ee diina adabuuf addunyaa irratti mirga guutuu itti qabna. inumaa kana booda , warra mirgi oromoo cabaa akka jiru osoo beekanii , wayyaanee jajjabeessaa jirantu ofitti gaabba malee, har’aa waan itti jirrutti gaabbii hin qabnu. Diinni lubbuu Ilmaan Oromoo 500 ol dhumaniif sababaa hedduu nama gaddisiisan dhiheessaa jira. Lubbuu namaaf naasuu tokkollee osoo hin qabaatiin, walirra ejjatanii dhuman jedhanii of baraaruu barbaadu. Lubbuun Ilmaan Oromoo 500 oliif , sababaa haqaa dhiheessuuf daqiiqaa tokkof illee miidiyaa isaanii kan hin hayyamiin, qabeenyaa saamichaan ijaarratan gubatee jedhanii sa’aa 24 lallabaa jiran. Gaazexessitoonni Tamsgeen G/Hiwatiin durfaman , maqaaf Oromoon of himaa , du’aa lammiilee keenyaa irratti duula addaa uumuuf hojjataa jiran.
Bilisummaan wareegama lubbuu namaa gaafattuu, qabeenyaa kunuunsitii jedhanii eeguun gawwummaadhaa. Nuuti waan dhabneef falmaa jirra. Waan of harkaa qabnuu argachuuf falmaa hin jirru. Qabeenyaan harka keenya keessa hin jirree keenyaa miti. qabeenyaa keenyaan diroomuu malee hiyyoomuu hin feenu. Qabeenyaa keenyaan cabuu hin qabnuu. Isaan maakkiyaatoo fi lubbuu keenya waliin madaalsiisu. Kanaaf akka fedhan nu ajjeesan. Nuutiwoo ? gaazexessitoonni fi namoonni adda addaa, namni 500 ol dhumetti hedduu gaddinaa jedhani ka’anii , qabeenyaa badeef ammoo hegareen Biyyatti baddee jedhanii dubbatan kun, Ilmaan Oromoo 500 ol dhuman hegaree Biyyattiif faayidaa hin qaban jechuudhaa ????????????
Dogoggora kaleessaatu dubbii har’a jabeesse. Dubbiin har’aa ammoo isa caalutti nu geessa. Oromoon kanatti yaaddoo hin qabu. Oromootu waan haaraa arguuf jira malee, wayyaanee adeemsa ishee fixatteetu waa argaaf hin jirtu. Ilmaan keenya qaqqaalii waan itti dhabaa jirru fi qabeenyaa gonkumaa wal bira hin qabnuu. Hegaree keenyaaf arreedaa jirra. Boriif wal gorfachaa jirra. Kan amma nu dhiphisuu kufaatii wayyaanee miti. kan nu yaaddeessuu, dantaa keenyaaf jennee ofirra dabarree Ilmaan cunqurfamoo baraaruu, kufaati wayyaanee booda hojii biraa ofitti dabalurraa akkaataa itti of baraarru irratti hojjachuun akka nurraa eegamu yaadaa jirra. Har’aa oromoon wal dhaggeeffachuu rakkoo hin qabu. Waan barbaaduu fi gochuuf deemu irratti haalaan wal dhaggeffachaa jira. Hundumtuu beekumsaa fi dandeetti isaatti dhimma ba’ee waliif birmachaa jira. Kana caalaatti jabeessuun hedduu barbaachisaadhaa.
Gama hundaan of qopheessaa . hegaree keenya irratti hojjadhaa. Biyya Yoo taanee, karoora waggaa 20 faa’aa nu barbaachisa. aadaa habashootaa barootaaf wal nu nyaachisee of irraa mulqinee, kan Oromoo uffachuuf, aadaa jiruu fi jireenyaa ummata keenyaa bifa qabsiisuu eegalaa . dhaloota baraaruun barbaachisaadhaa. Waan addunyaatti fudhannee baanuu, waan kan keenya qofaa ta’ee bifa qabsiisaa. Siyaasa warra siyaasaaf, seera warra abbaa seeraaf, kkf wal gurmeessanii carraa argamutti akka dhimma itti baanuuf haa hojjannu. Kaleessa kan har’aa hawwaa akkuma turre, inni boriis kanuma har’aa keessaarraa eegalaa socho’aa !!!!! dubbiin heddummaateef,,,malitti hin fe’anii jedhaa Oromoon.
Wayyaaneen dhiheenyuma kana sochii abbaa hin qabnee jettee midiyaan lallabaa turtee , har’aa ammoo ABO tu irreecha dhufee jeeqaa jirtii jedhan. Kun amaluma wayyaaneetii.diinni amma kufee Biyyee arraabutti harka hin laatu. Kun nama hin raaju. Kan nama raajuu, sochii guutuu Oromiyaa bifa qindaa’een raasaa jiru kana , duubaan maaltu jiraa ? jedhanii addunyaa shakkii keessa warra daakaa jiraniidha. Qeerroon duubaa fi fuuldura hin qabu. Qeerroon Ilma ABO ti. Qarreen ammoo intala ABO ti. ABBAAN ISAANII FI HAATI ISAANII TOKKUMA. ILMI YKN INTALTI ABBAA DHAALUUN YKN MAATII DHAALUUN AADAADHA. Diinas falmaa fi caccabsaa Ilma itti qopheessuun bilchina siyaasaa mirkaneessa. Kaleessa isa har’aa hawwaa turre. Har’a ammoo isa borii gadi dhaabaa deemuun diinaan mariisiisuu hin feesisu. Kan jigne fakkaannee ni kaana. Kan facaanee fakkaannees walumaan dhaabbanna. Waa hundaa yerootuu tolcha. Waan nurraa eegamuu fi nu ilaallatu qofaa irratti haa hojjannu. Abbaa fi haadha sochii jiruu barbaanna moo,,,,,Bilisummaa barbaanna. Abbaa fi haadhasaa yoo barree maal goona ?
GALATOOMAA !!!!!!!!!!!!
HORAA BULAA !!!!!!!!


text:
Seensa İimaanaa-Kutaa 1
Akka lugaa Arabiffaatti iimaana jechuun tasdiiq (dhugoomsu) fi dhugaan amanuudha. [1] Akka shari’aatti immoo imaanni dubbii qalbii fi arrabaa, hojii qalbii fi qaamaa kan of keessatti hammateedha. Dubbii qalbii yommuu jennu wanta Rabbiin beeksise dhugoomsu fi dhugaan itti amanuudha. Fakkeenyaf, Jireenya fi tokkichummaa Rabbitti amanuu, Qiyaamatti amanuu fi kkf. Hojii qalbii yommuu jennu immoo kanneen akka jaallachuu, iklaasa qabaachu (niyyaan Rabbiif ta’uu), obsuu, Rabbiin irratti hirkachuu, galata galchuu, sodaachu fi kkf. Dubbii arrabaa jechuun immoo wanta qalbiin amanan labsuu, dubbachuu, itti waamu fi eegudha. Fakkeenyaf, ash’hadu an laa ilaah ila Allah wa ash’hadu anna Muhammadan rasuulullah jedhanii ragaa bahuu fi namoota itti waamu, zikrii gochuu fi kkf. Hojii qaamaa yommuu jennu immoo kanneen akka salaataa, karaa Rabbii irratti qabsaa’u, namoota dadhaboo gargaaru, namootaf tola oolu fi kkf. [2]
Kuni seensa imaanati. In sha Allah dameewwanii fi hundeewwan isaa gara fuunduraatti kan ilaallu ta’a. Yeroo baay’ee imaanni geeybi (wantoota ijaan hin mul’annee fi fagoo) waliin kan wal qabatee fi irratti hundeefameedha. Namni wantoota geeybi kanatti yoo dhugaan amane, hojii fi adeemsi isaa daandii qajeelaa irra ta’a. Geeybitti amanuuf nafsee teenya qopheessu fi xurii geeybitti akka hin amanne nu taasisan irraa qulqulleessu qabna. Kana gochuuf qaamolee miiraa, sammuu fi wantoota naannoo keenyatti argaman beeku qabna. Barreefamni armaan gadi kuni kitaaba “al-aqiidatul Islaamiyyatu wa ususuhaa”[3] jedhu irraa kan cuunfamedha. Haa jalqabnu…
Dandeetti Hubannaa Ilma namaa
Ilma namaa keessa dandeetti hubannaa guddaatu jira. Garuu wantoonni hubataman kunniin baay’een isaanii keessa namaatii kan burqan osoo hin ta’in alaa kan dhufaniidha. Kanaafi, dandeettin hubannaa namaa foddaa (maskooti) wantoota alaa ittiin ilaalu qaba. Foddaawwan kunniin qaamolee miiraa shanani. Isaaniis: qaama miira argitu- ija, qaama miiraa dhageetti (gurra), qaama miira fuunfachuu (funyaan), qaama miiraa dhandhamuu (arraba) fi qaama miiraa tuquu (gogaa). Wantoota qaamoleen miiraa kunniin gara daandeetti hubannaatti dabarsan irratti hundaa’e sammuun boca wanta sanii uuma, ni hubata, ni ijaara, bu’uura waliigalaa lafa kaa’a, wantoota wal fakkaatan wal bira qaba. Kanaan alaa fi wanta kana caalu gochuu hin danda’u.
Fakkeenyaf, namoonni ballaa ta’anii dhalatan osoo hanga feene haallu barbaanne itti finne, fakkii haallu kanaa sammuu isaanii keessatti kaasu hin danda’an. Adiin, gurraachi, diimaa fi kkf maal akka ta’an waan hin beekne fi ijaan waan hin argineef.Haaluma kanaan namoonni gurri isaanii hin dhageenyi sagalee addaan baafachu hin danda’an, foddaan sagalee seensisu waan cufameef.
Gabaabumatti nafseen wantoota addunyaa keessa faca’an kan hubattu karaa foddaa ishiitin. Foddaa kanaan addunyaa naannawa ishii jiran ilaalti. Osoo foddaan kuni jiraachu baate silaa homaa hubachuu hin dandeessu, wallaalummaa guutuu keessatti hafti turte. Foddaan kunniin qaamolee miiraa shanani.
Hanqinnaa Qaamolee Miiraa nu bira Jiran
Qaamoleen miira nuti qabnu hanqinna baay’een kan marfamaniidha. Wantoota hunda addunyaa keessa jiran qaamolee kanniin qofaan beeku hin dandeenyu. Fakkeenyaf, osoo meeshaan hamma ho’aa argisiisu (termometriin) jiraachu baate, silaa akkamitti hamma ho’aa (tempirechara) beeknaa? Osoo miykiroskoopin jiraachu baate silaa akkamitti jarmiwwan xixxiqoo ijaan hin mul’anne jiraachu isaanii beeknaa? Wanti meeshaan ammayyaa fi qaamoleen miiraa keenya bira hin geenye lakkaawame hin dhumu. Osoo uumamtoota hundarra caalle jirru ee baay’ate hanqinni keenya!
Daangaa Qaamolee Miiraa
Wantootaa naannoo keenya jiran beekuf karaan tokkichi itti fayyadamnu qaamolee miirati. Garuu qaamoleen miiraa kunniin foddaa gababoo ta’aniidha. Hammaa fi akkaatan kanneen daangefamaniidha. Kanaafu, “ijaan waan hin argineef ykn sagalee waan hin dhageenyef, ykn qaamolee miiraa birootin waan wal hin qabanneef” qofa wantoota haqaan addunyaa keessa jiran, “Hin jiran.” Jechuun mormii kijibaa mormuun nuuf sirrii miti. Qaamoleen miira keenya hammaa fi akkaatan daangefamoo waan ta’aniif.
Hammaan daangeefamoo yommuu jennu wanti tokko fageenya qaamolee miiraa keenyaf hayyamamee keessaa yoo bahe, qaamoleen miira keenya wanta san hubachuu irraa dadhaboo ta’u. Fakkeenyaf qaama miiraa argituu (ija) irraa akkuma wanti tokko fagaatun, hammi wanta sanii ija keenya keessatti xiqqaataa adeema hanga ilaalcha keenya irraa badutti. Garmalee yoo nurraa fagaate san booda arguu hin dandeenyu. Qaamni miira dhageettis haaluma kanaani.
Akkaataan daangefamoodha yommuu jennu immoo karaa qaamolee miiratin wanta tokko hubachuuf ulaagaaleen (haal-dureewwan) guuttamu qaban jiraachu qabu. Fakeenyaf qaamni miira argituu wanta tokko arguuf ifa barbaachisa. Ifni yoo dhabame wanta san arguun hin danda’amu.
Addunyaa tana keessa qaamolee miiraa keenyan kallatiin osoo wal hin qunnamiin wanti tokko jiraachutti dhugaan kan itti amannuu baay’etu jiru. Jiraachu wanta kanaatti kan amannu karaa guduunfaatin (conclusion). Kana jechuun sababa wanta tokkoo erga itti yaanne booda, wanti akkanaa ni jira jennee guduunfu ykn goloobudha. Fakkeenyaf, osoo mana keessa jirtu, namni wayii balbala mana keeti dhadhaya (rukuta). Rukuttaa kana dhagayuun namni wayii ni jira jechuun guduunfita (goloobda). Sagalee namticha kanaa hin dhageenye ykn isa hin argine. Akkamitti namni jiraachu beekte ree? Karaan ati ittiin beektu, balballi ofiin of rukutuu waan hin dandeenyef namni wayii akka jiru dhugaan ni amanta.
Asitti namoota sammuun isaanii xiqqoo taate odeefannoo hundee hin qabne fi dhugaa hin taane irratti hundaa’un dhugaa jiru fudhachu didan osoo hin ilaalin bira hin dabarru. Akkana jedhu: nuti wanta qaamoleen miiraa keenyan bira hin geenye jiraachu isaa hin amannu ykn harka hin kennuunifi.” Akka waan qaamoleen miiraa isaanii wantoota addunyaa guutuu keessa jiru haguuganii fi beekan isaanitti fakkaata. Mee seenaa kana haa ilaallu:
Mulhidoota (warroota jallatanii) gowwummaa isaanii keessa dhama’an kanniinif mucaan xiqqaan ifa uumama isaatiin deebii gahaa deebiseef. Akkana jedhe namtichi jallataan (eetistiin): wanta tokko hanga ijaan arginutti jiraachu isaatti hin amannu. Hanga isa biratti argamnutti malee harka hin kenninuufi.” Hanga jiraachu Rabbii bira gahuutti fakkeenya kijibaa dhiyeessu itti fufe. Ergasii akkana jedhe: Nuti Khaaliqa (Rabbiin) hin arginu. Kanaafu Inni hin jiru.” Mucaan cal’isaan caafi teessummaa irra taa’u, nama jallataa kanaan akkana jedhe, “Yaa barsiisaa! Sammuu ati ittiin yaadaa jirtu hundi keenyaa argaa hin jirru. Kanaafu ati sammuu hin qabdu jechuudha.” Namtichi kafaree achumaan dhama’ee moo’atame. Rabbiin namoota zaalimtoota hin qajeelchu.
Al-Khayaalu wa Huduuduhu (Boca wanta tokko sammuu keessatti kaasu fi daangaa isaa)
Wanta tokko kan fuundura keenyatti hin argamne yaadan ijaaru fi fakkii isaa sammuu keenya keessatti bocu dandeenya. Haa ta’uu malee, nuti hanga feene fakkii (suuraa) barbaanne sammuu keenya keessatti haa bocnu, kutaalee qaamaa addunyaa keessa jiran walitti maxxansuu malee wanta biroo hojjachuu hin dandeenyu. Kutaalee kanniin karaa qaamolee miiratin arginee jirra. Garuu kutaalee qaama walitti maxxansuun boca ykn suuraa addaa fi tokko ta’e sammuu keessatti kaasna.
Kanaaf wanta addaa addunyaa keessa hin jirre mee akka fakkeenyatti haa dhiyeessinu. Suuraa beelladaa adda ta’e sammuu keessatti haa kaasnu. Suuraan kuni koola 20 qaba, gariin isaanii sinbirroo irraa, gariin isaanii nyaata irraa, gariin isaanii immoo baalaa irraa, gariin isaanii immoo warqii, meeti fi kkf irraa haa jennu. koola hunda jiddu ija qaba. Ijji tunniin aannanii fi damma irraa kan ijaarramteedha. Ammas, suuraa addaa kana hanga feete kutaalee qaamaa adda addaa itti dabaluun adda taasisi. Amma suuraa yaadaa kana kutaalee isaa akka siif ibsinu koottu. Hundee uumama suuraa kanaa irraa yommuu kaanu, kutaalee qaamaa tokkollee kan addunyaa keessa hin jirree fi qaama miiraa keetin hin hubanne bocu ykn kaasu hin dandeenye. Hunda isaatu wanta argite irraa kaate suuraa addaa kaaste.
Wanta darbe kana yommuu guduunfinu: suuraan (fakkiin) sammuu keenya keessatti bocamu, wantoota qaamoleen miiraa hubataniin kan daangefameedha. Hanga feene dandeettin suuraa addaa sammuu keessatti bocu nuuf haa kennamu, haqiiqaa (dhugaa) wanta tokko hanga naamunaa (fakkeenya) isaa arginutti bocu hin dandeenyu.
Kanarraa ka’uun suuraa dhugaa Malaykootaa, Jinnii fi kkf sammuu keessatti bocuu fi kaasu hin dandeenyu. Sababni isaas, qaamolee miiraa keenyan wanti argine hin jiru. Zaatni Rabbii (subhaanahu wa ta’aalaa) immoo kan kana hunda caaludha. Akkamitti Zaata Rabbii olta’e, fakkaata hin qabne fi waa hundarra Guddaa ta’e sammuu keenya keessatti yaadu dandeenyaa? Kanaafi,gamnoonni durii akkana jedhu: “Kullu maa khaxara bibaalika fallahu bikhilaafi zaalika- wanti hundi sammuu kee qaxxaamuru, Rabbiin faallaa wanta saniiti.” Rabbiin subhaanahu wa ta’aalaa fakkaataa wayitu hin qabu. Wanta sammuu namaa qaxxaamuruun gonkumaa wal hin fakkaatu.
Sammuu fi daangaa isaa
Sammuun addunyaa miiratin kan daangefameedha. Addunyaa geeybi irratti murtii hin qabu. Wanta ijaan hin argine ykn gurraan hin dhageenye “akkana akkana jira” jedhe murteessu hin danda’u. Akkasumas, ragaa malee, “Wanta ijaan hin mul’anne hin jiru” jechuun mormuu hin danda’u. Sammuun wanta addunyaa guutuu keessa jiru hubachuu waan hin dandeenyef. Wanti inni hubatu fi beeku baay’ee xiqqaadha. Fakkeenyaf, samiin tuni daangaa qabdi moo hin qabdu? jechuun of gaafanna. Sammuun daangaa samii dhaqqabuu hin danda’u. Kanaafu, wanta ijaan argan guutumaan guututti hubachuu irraa dadhabaa kan ta’e, wanta geeybi hubachuu irratti akkamitti dandeetti qabaa? Imaamu Shaafi’iin (Rabbiin rahmata isaaf haa godhuu) akkana jedha: “dhugumatti akkuma ijji daangaa dhumaa qabdu, sammuunis daangaa dhumaa qaba.” Akkuma wanti tokko yommuu garmalee fagaatu ijji arguu hin dandeenye, wanti sammuu irraa fagoo ta’ees sammuun bira gahuu hin danda’u.
Wanta darbee haala armaan gadiitin guduunfun ni danda’ama:
- Qaamoleen miiraa nu bira jiran daangefamoo waan ta’aniif wantoota jiran hunda bira gahu hin danda’an.
- Dandeettin suuraa sammuu keessatti kaasu wanta qaamoleen miira nutti fidan irratti kan hundaa’e fi daangefameedha.
- Sammuun keenyas akkasuma daangefamaadha. Qaamolee miira fi sammuu daangefamaa kanatti fayyadamuun, haqa addunyaa keessa jiru ” ijaan waan hin argineef” hin jiru jedhanii mormuun wanta ilma namaatif maluu miti.
Kanaafu, akkamitti wanta ijaan hin mul’annee fi fagoo ta’ee (geeybii) jiraachu isaa beeknaa? Karaa adda addaatin beekna. Isaan keessaa: sababa ilaalun guduunfaa irra gahuu, odefannoo dhugaa, uumamaanii fi kan biroo. In sha Allah torbaan bal’innaan ilaalla.
Kitaabban Wabii:
[1] Nuurul iimaanii wa zuluumatu nifaaqi-fuula 7
[2] Madaarija saalikiin-1/114, Imaam ibn al-Qayyim
[3] al-aqiidatul Islaamiyyatu wa ususuhaa By Abdurahmaan Hasan Madiniyyi, fuula 15-24


text:
Gaaffii: namni tokko intala takka jaalatee eega wolqaadhimanii boodatti intala tana ganda dhaquu bakka wol arganitti bakka biraatti tahuu yoo dhungate akkam?
Deebisaa: dura qaadhima jechuun kun akkamii namni kun haa beeku. Irra hudduun namaa intala takka wojjiin haasaweetuma ati qaadhimaa tiyyaa anilleen qaadhimaa keeti woliin afaan isaan jedhan suni qaadhimaa miti. Qaadhima jechuun gurbaan intala worra isaanii dhaqee gaafatee intala tana sii kennine jechuun suni qaadhima jechuun. Kan ammoo jarri lamaan ifii ani si malee hin heerumu ani si malee hin fuudhu wolii haa kakannu jedhan suni, kakuun sunilleen baaxili, akkuma san dhungoolleen baaxili isa irratti haraami. odoo worra isaanii irraayillee kadhatee waanin nikaha hin jirreen isarratti dhungachuun haraami.
Dr . Liwaa’ul Islam


text:
Gaaffii: ilmi dhiiraa tokko yoo fuudha fedhe wonni fuudha isaa dura dhaabbatu ni jirtii?
Deebisaa: ta duraati ilmi dhiiraa wonni isa dura dhaabbatu yoo inni muslima tahe takkaahuu intalti takka muslima yoo taate amma fakkeenyaaf namni muslimaa tokko intala takka ta kiristaanaa akka hukmii shari’aatti geeyfatee qaadii islaamaatti fuudhuu ni dandaya prostaantii fi ortoodoksii yoo tahe ammoo waaqeeyfattuun takka hanga islaamummatti seentuu waan amantii hin qabneef odoo waaqeeyfattuun sun saba keetillee taatee isii fuudhuu fi nyaata isaanii qalma isaanii nyaachuun haraama calla kunis waan fuudha woldhoorku irraayi lammeeysaan: namni tokko intala takka ta fuudhuu danda’u intala iddaa ta keeysa jirtu iddaa lakkaawwachaa jirtu tahuu dhabu , sadeeysaan: namni tokko kan beera afur fuudhee lafaa qabu shaneeyssaa fuudhuu hin danda’u jechu . Akkumasan tanuma keeysa intala takka ta wojjiin luugan harma sunis fuudhuu hin dandahu .
Dr Liwaa’ul Islaam


text:
telaMgaaNaa kOsaM – daSaabdaanikokkaDu!!
@mjr gaaru commented on “telaMgaaNaa roTTemukka kOsaM” –
muMdugaa, telaMgaaNaa vaaLlani taalibanlu ani nEnu naa blaag^lO ekkaDaa saMbOdhiMchalEdu. alaaMTi vidvEshaalanu rechchagoTTE padaprayOgaalu naaku alavaaTu lEdu kooDaa. telaMgaaNaa kOsaM pOraaDE vaaLlaMdarinee okE gaaTana kaTTEyaDaM kooDaa samaMjasaM kaadu. pratyEka telaMgaaNaa jabbuku abhivRddhi anE parishkaaraanni eMduku upayOgiMchakooDadO, akkaDi prajalu aa kONaMlO eMduku aalOchiMchalEkapOtunnaaranE naa baadha. kaalikO, chEtikO kaansar vachchinaa muMdugaa maMdulatO nayaM chEsEMduku prayatnistaaM.. sthOmatanu baTTi aMtO eMtO kharchupeDataaM gaanee EkaMgaa sarjaree chEsi teeseyyaMgaa, innELlugaa kalisimelisi unna prajala manObhaavaalatO chelagaaTaalaaDaTaM eMdukani evaroo aalOchiMchalEkapOtunnaarE.
ippuDu telaMgaaNaa ivvaMDani paarTeelakateetaMgaa jeesi vaMTivi velustunnaayi kadaa. asalu aa raajakeeyulu taamu padavilO unnaMta kaalamoo aa praaMtaaniki EM chEsi alasipOyaaru. nEnu E okka kesiaar guriMchO maaTlaaDaTaM lEdu.. jaanaareDDi, naagaM – ilaa evarainaa kaavachchu. alaaMTi maayaagaaLla uchchulO chikkukuni aatmahatyalu chEsukunE, pOleesulatO veedhi pOraaTaalu chEsE amaayakula guriMchi evaroo maaTlaaDarEM?
ee telaMgaaNaa aMSaanni nEnu naa blaag^lO prastaaviMchiMdi samaikyaaMdhrula kOsamE kaadu. meerannaTlu naa blaag^nu anusariMchE vaaLlalO telaMgaaNaa vaaLlu kooDaa unnaaru. oka rakaMgaa vaaLlE ekkuva. “viDipOvaDaM okkaTE parishkaaraM kaadu – kalisi uMDi kooDaa abhivRddhi saadhiMchavachchu” anEdE naa slOgan. evarEmanukunnaa sarE!!
telaMgaaNaa praaMtaM abhivRddhi kOsaM deekshalu chEyaMDi, dharnaalu chEyaMDi, neeLla kOsaM, bhoomi kOsaM, kaneesa saukaryaalu kooDaa lEni pallellO velugula kOsaM pOraaDaMDi. adi mee hakku kooDaa. telaMgaaNaa kaavachchu, kOstaa, raayalaseema – ilaa Edainaa kaavachchu.. E okkari jaageerO kaadu. telaMgaaNaa aMTE kesiaar, raayalaseema aMTE vaies, kOstaa aMTE marokarO kaadu sOdaraa.. 10 kOTla maMdiki veeLlu kEvalaM pratinithulu maatramE. evaDO ekkaDO telaMgaaNaa vaaLlanu taalibanlu aMTE adi mottaM telaMgaaNEtara prajala uddESyaM kaadu ani gurtuMchukO. aa maaTakostE aa praaMta naayakuDu ayina kesiaar kOstaa, raayalaseema prajalanu anani maaTa uMdaa. vaaTanniMTinee valle vEyaDaM modaleDitE, naa blaag bootu blaag ayipOtuMdi.
saMvatsaraanikokkaDu, daSaabdaanikokkaDO tana svaprayOjanaarthaM prajala madhyana chichchu peTTi tana pabbaM gaDupukuMTaaDu. kaakuMTE appuDu chennaareDDi, ippuDu kesiaar. choostoo uMDaMDi.. kesiaar koDuku sOniyamma chaMkanekki pratyEka telaMgaaNaanu aTakekkiMchE rOju eMtO dooraMlO lEdu.
ika lagaDapaaTi aMTaaraa –
veyyi abaddhaalaaDi oka peLli chEyamannaaru. praaNahaani, maanahaani samayaallO boMkavachchannaaru. (ikkaDa maLlee nEnu telaMgaaNEtaruNNi kaabaTTi lagaDapaaTini venakEsukustunnaananE kotta vaadananu tera meedaku teesukuraavaddani manavi). atanu koMta Ovaraakshan chEsina maaTa nijamE. ayinaa “kesiaar deeksha chEsiMdi kooDaa ilaagE. deenni meeku arthaM ayyaalE chEsEMdukE nEnu ilaa chEsaanaM”‘Too tappiMchukObOyaaDu. oka raashTraM viDipOyE paristhitE utpannamayinappuDu.. daanni aDDukunE prahasanaanni raamaayaNaM anukuMTE – ee lagaDapaaTi vivaadaanni (raamaayaNaMlO) piDakalavETa anukOMDi. ayinaa meeraDigaaru kaabaTTi, tappakuMDaa atani guriMchi aalOchiddaaM. konnaaLlugaa meeDiyaaku, vivaadaalaku dooraMgaa uMTunnaaDugaa. maLlee raakapODu.. teevratanu baTTi cheDaamaDaa dulipEddaaM..
EmaMTaaroo??!


text:
Raadiyoo Sagalee Ameerikaatti, sagantaa muuziqaa “Music Time In Africa” jedhamu kan hundeessee fi qopheessaa ture – Lihoo Sarkaastiyaan, umurii isaa waggaa 97tti du’aan boqote.
Dhaggeeffatootaa fi dinqsiifattoota isaatiin, “Nama muuziqaa Afrikaa” jedhamuun kan faarsamu – Lihoo Sarkaasitiyaan. Afrikaa keessa deddeemuudhaan, dhalattoota biyyaa irraa muuziqaa isaanii dhaggeffachuu fi waraabuudhaan walakkaa jaarraa dabarse. Waraabbiilee sana tu ka baroota dheeraaf geggeessamaa jiru, sagantaa VOA Afaan Ingiliziif bu’ura tahe. Lihoon dura loltuu waraana Yunaayitid Isteetis tahee Afrikaa seene. Booda, bara 1965 VOA seenee, sagantaa muuziqaa "Music Time in Africa,” jedhamu sana qopheesuu jalqabe. Ka bara 1949 haadha-manaa isaa Meerii fuudhe – Liyoon, waggoota 47 ishee waliin ardiilee addunyaa naanna’uun, namoota muuziqaa kuma hedduu dhaggeeffataa fi wallee isaanii waraabee dhiheessaa ture. Haadha warraa isaa, Meerii, fi jaallattoota isaa maraaf jajjabina hawwa.


text:
IBSA WALGAHII SHANEE GUMII – GS – ABO
Bitootessa 18, 2019
Shaneen Gumii – GS – ABO, Bitootessa 13 – 17 bara 2019 walgahii geggeeffatee, haala yeroo kan biyyaa fi kan Qabsoo Bilisummaa Oromoo irratti marii bal’aa geggeessuudhaan ilaalchaa fi hojiilee fuul-duraa kan qajeelchan murtiilee armaan gadii dabarfatuun xumuratee jira.
- RAKKOO SIYAASAA MUL’ATU FURUU IRRATTI
Wal-dhibdee ABO fi mootummaa Itoophiyaa gidduutti baroota dheeraadhaaf ture wal haasawuudhaan karaa nagaa furuudhaaf Hagayya 7, 2018 waliigalteen godhame. Waligalteen kun akka yaadame shaffeessaa fi bal’ina barbaachisuun hojii irra ooluu irra harkifatee jira. Kana irraahis ABO’n bilisa ta’ee hojii siyaasaa geggeessuu irratti gufuuleen mudatan ni jiru. Waajjiraaleen Dhaabni kun hojii siyaasaa fi ijaarsaaf banate cufamanii miseensotni fi deggertootni Dhaaba kanaa hidhamuu, hoji-dhablee taasifamuu fi doorsisni bakkaa-bakkatti gaggeeffamaa jiraachuun faallaa waliigaltee sanaa ti. Dhimmi Waraana Bilisummaa Oromoo Abbootii Gadaatti kennamee waliigaltee fi nagaadhaan xumuruuf kan hojjetamaa jiru yoo tahe illee, balballi qabsoo karaa nagaa amma illee danqaa hedduu irraa hin qulqulloofne. Tahu illee, ABOn karaa nagaatiin rakkoo siyaasaa biyyicha keessa jiru furuuf itti fufee obsaa fi murannoodhaan akka hojjetu irra deebi’ee irbuu isaa haaromsa. Waliigaltee Asmaraa hojii irra oolchuu irratti rakkoo mootummaa fi ABO gidduu haasawaadhaan furuufis ABOn of qusannoo malee hojjechuu kan itti fufu tahuu irra deebi’ee mirkaneessa. Kana waliin miseensotni ABO fi namootni biroo kanneen sababa ABO deggertu jedhuun mana hidhaatti dararamaa jiran daddaaffiidhaan akka hiikamanii fi kanneen dhiittaa mirga dhala namaa fi hacuuccaa siyaasaa ummata Oromoo irratti geggeessan daddaffiidhaan seeratti akka dhiyeeffaman ABOn cimsee gaafata.
- MIRGA SABOOTNI QABSOO ISAANIITIIN ARGATAN TIKSUU IRRATTI
Qabsoo hadhooftuu baroota dheeraa geggeessaniin sirni federaalummaa diriirfamee sabootni mirga eenyummaa isaanii tikfatuu fi ofiin of bulchuu hanga tokko argatanii jiran. Haa ta’u malee, sirna federaalummaa kana diiguudhaan tokkummaa humnaa kan fedhii ummatootaa irratti hin hundoofnee fi mirga eenyummaa fi ofiin of bulchuu sabootaaf beekkamtii hin laatne kan sirna durattii deebisanii saboota irratti fe’uuf humnootni siyaasaa tokko tokko duula bal’aa geggeessuu irratti argamu. Sirna federaalummaa jiru diiguudhaaf duulli siyaasaa geggeeffamaa jiru dhumaatii fi diigamiinsa kan dhalchuu danda’u waan ta’eef ABOn shira kana dura jabinaan dhaabbachaa mirgi guutuun Sabootaa hanga dhugoomutti qabsaawa. Duulli farra sirna federaalummaa akka hin milkoofneefis ABOn xiyyeeffannoo addaatiin irratti hojjeta.
- DHIMMA FINFINNEE IRRATTI
Ummatni Oromoo uumamaan, seenaanis tahe seeraan Magaalaa Finfinnee irratti mirga Abbaa-biyyummaa qaba. Finfinnee fi Oromiyaa gidduu daangaan jiraatu kan bulchiinsaan ala tahuu hin qabu. Finfinneen Magaalaa Guddittii Oromiyaa qofa osoo hin taane handhuura Oromiyaa ti. ABOn mirga jiraattonni Finfinnee ilmaan Saboota adda addaa fi alagaan Finfinnee irratti qaban seeraan kabajamaa tahuus kanuma waliin mirkaneessa. Dhimma kanaan wal qabatee, kanneen Finfinnee sababa godhatuudhaan dantaa siyaasaa biroo guuttachuuf olola diigaa fi jibbiinsaa irratti bobba’anii jiran gochaa isaanii kana irraa daddaffiidhaan akka dhaabbatan ABOn hubachiisa.
- TOKKUMMAA JAARMOTA SIYAASAA OROMOO KAN ILAALUUN
Tokkummaan jaarmota siyaasaa Oromoo, gaaffiilee: siyaasaa, dinagdee fi hawaasummaa Ummata Oromoo furuu keessatti qooda ol’aanaa qabaata. Tokkummaa jaarmota kanaa argamsiisuun gaaffii fi fedhii Ummata keenyaa ti. Hegeree Oromoo fi Oromiyaa irratti balaan aggaamamee jiru, balaa hunda keenya irratti aggaamame waan ta’eef, hegeree Oromoo fi Oromiyaa dhabama irraa oolchuuf hojjechuun dirqamaa fi gaafatama Dhaabota Siyaasaa Oromoo hundaa ta’uu ABOn ni amana.Waan kana taheef, tokkummaan kun daddaffiidhaan mirkanaawee Ummatni keenya daddaffiidhaan mirga isaa akka of harka galfatuuf ABOn Koree dhimma kana irratti hojjettu ijaaree bobbaaseera. Ummatni keenyas, tokkummaan kun akka mirkanaawuuf gargaarsaa fi dhiibbaa gama isaatii akka godhu ABOn jabeessee gaafata
- MIRGA SIYAASAA TIKFATUU IRRATTI
Hoogganaa fi Mootummaa gaaffii isaatiif deebii kennuu danda’u akka utubatuuf mirgi: ijaaramuu, yaada ofii bilisa tahanii ibsachuu, socho’uu, wajjira banachuu, Dhaaba fedhan deggeranii kan fedhan mormuu Sabootaaf guutummaatti kabajamuu qaba. Mirgootni kun kan Heera biyya kanaatiin tikfaman yoo ta’an illee har’a dirreen siyaasaa biyya kanaa bakka adda addaatti dhiphifamaa jiraachuun ni mul’ata. Waan taheef, Mootummaan dirree Siyaasaa bal’isuu irratti waadaa seene akka kabaju ABOn irra deebi’ee yaadachiisa. Ummatootni hundis mirga qabsoo isaaniitiin argatan jabaatanii tikfatuudhaan jijjiiramni eegalame akka hin gufannee fi duubatti hin deebineef gahee isaanii akka bahatan ABOn hubachiisa.
Injifannoo Ummata Oromoof !
Adda Bilisummaa Oromoo
Bitootessa 18, 2019


text:
Ejensichi muslimoota Rohingiyaa kanneen duguuggaa sanyii waraana Miyanmaariif hordoftoota amantaa Budihaa jalaa lubbuu isaanii baraaruuf, gara Baangilaadishiitti baqatuun Kaampii Kooks Bazaaritti argamaniif manneen 1000 ijaaruuf karoora isaa kan xumure tahuu ibse.
Hogganaan dhaabbatichaa Deniiz Fenerii
“Ejensiichi karoora ijaarsa manneenii kana jalqabuuf qophii isaa xumurrun guyyoota muraasa keessatti kan jalqabu taha” jedhe.
Kaayyoon ejensii kanaa lakkoofsa manneen baqattoota kanaa gara 10,000 ol guddisuu akka tahe ibse.
Hagayya 25,2017 irraa kasee muslimoonni Rohingiyaa 607,000 tahan duguuggaa sanyii waraanni mootummaa Miyanmaar isaan irratti raawwata jiru jala lubbuu isaanii baraaruuf, kutaa Rakhiinii irraa gara Baangilaadiishiitti baqatuu gabaasni Dhaabbata Mootummoota Gamtoomanii ni addeessa.
Mummichi ministeera Baangilaadiish Abuul Hasan Mahmuud duguggaa sanyii kanaan, ji’a hagayyaa irra kasee muslimoonni Rohingiyaa 3000 oli ajjeefamaniiru jedhe.
Gama biraatiin ammoo Hoggantuun moottummaa Miyanmaar Aangi Saan Suchii, duguuggaan sanyii akka haarayatti Muslimoota Rohingiyaa irratti eega hammaatee asitti, jiha sadi booda dhiibbaa idil addunyaatiin guyyaa har’aa kutaa Rakhihayine daaw’atte.
Naannoo lammiileen Rohingiyaa hedduun irraa ajjeeffamanii, 600,000 ol ammoo ji’a sadii keessatti qe’ee isaanii irraa buqqa’an kana erga daawwatteen booda, haawsni naannichaa nagayaan waliin jiraachuu qabdan qofa jechuudhaan gara dhuftetti deebi’uun isii, ammaas mootummaan Miyanmaar duguuggaa sanyii kanaaf kan hin dhimmamin ta’uu mul’isa jedhameera.


text:
Labsii yeroo hatattamaa mootummaa haala gara garaa irraa labsamuu danda’a. Mootummootni labsii hatattamaa wayta haalli addaa biyyaa fi ummata biyyaa irratti yaaddoo uumuu fi balaa dhaqqabsiisa jedhanii yaadan uumamutti labsan. Labsiin akkanaa ummataa fi biyyaaf dhimmuun labsamu mootummoota dimokraarawaa jalatti mul’ata. Labsiin Hatattamaa Wayyaanee Onkololessa 9, 2016 garuu mootummaa fi ummatootaa Itopiyaa balaa irraa hambisuuf osoo hin taane Wayyaanee/TPLF kufaatii irraa lubbuu itti dheeressuuf qofa kan labsame dha
Mootummaan Wayyaanee/TPLF labsii yeroo hatattamaa Onkoloolessa 9, 2016 murtii mana marii ministorootaan dabarfame Manni Marii bakka bu’ootaa hin raggaafne karaa Muummicha Ministeraa Wayyaanee Dessalenyi H/Maariyaamiin labsamee jira. Labsiin yeroo hattattamaa kun kan isa jalqabaa miti. Bara 1992 labsa fakkaataa prezidaantii alasii Mallas Zeenaawiin lola labsameen lammiileen Oromoo bakkayyuutti ajjeefamaa fi hidhamaa turan. Sababa labsii kanaan manneen hidhaa akka Huursoo fi Dhidheessatti lammiileen Oromoo daa’imaa hanga jaarsaatti kumma kudhanoota hedduun hidhamuu irraa lubbuun namota hedduu mooraa hidhaa kana keessatti dabreera. Hedduun ilmaan Oromoo mooraa kana keessatti Wayyaaneen giddirfamuu irraa qaamaan hir’atuu har’ayyuu ummata Oromoon ni yaadata.
Labsiin Onkoloolessa 9, 2016 labsame kan deemaa ture ifa gochuu irraa kan hafe ummatni Oromoo waggoota 25 dabraniif labsii fakkaataa jala ture jechuutu danda’ama. Ajaja dabballootaa fi milishaa gandaa irraa hanga qondaalota ol aanaattiin hidhamaa, ari’amaa fi ajjeefamaa ture. Ajjeechaa fi hidhaan dorsisanii ummata Oromoo to’achuuf, sirna abbaa irrummaa itti fufsiisuuf kan hojii irra oolfamuu Oromiyaa irratti garee Wayyaaneen kan durfamu Command post ijaaramuu Muddee 15/16 2015 H/Mariyaam Dessalenyii fi Getachoo Raddaan kanaan dura labsameera. Dabalataanis Oromiyaa bakka 8-tti qooduun bulchinsa Waraanaa jala galchuu dhaan tarkaanfii barbaadan fudhataa har’a gahan.
Mootummootni dimokraatawoo labsa yeroo hatattamaa kan baasan biyyaa fi ummata irra balaa gahu to’atuu fi xiqqeessuuf jecha. Wayyaaneen garuu labsa yeroo hatattamaa kan baasate, ummataa fi biyya irra balaatu gaha jedhee yaadda’uu irraa osoo hin taane, aangoon humnaan dhuunfatee jiru mormii ummatootaa nagaan gaggeeffamaa tureen gaaffii jala galuu irraa ti. Kanaaf labsiin yeroo hatattamaa kun Wayyaanee aangoo irratti tiksuuf baafame. Labsa kanaanis lammiilee biyyaa irratti tarkaanfii fedhan fudhachuuf itti gargaaramu. Ajjeechaa fi hidhaa gara jabinaa bal’inaan gaggeessuun of jireessuuf itti fayyadamu. Yaada ofii ibsachuu, wal gahii godhatuu, karaa nagaa sagalee dhageessifatuu fi mirgootni bu’uraa kan biroo labsii kanaan ugguramoo tahu.
Ummatootni Itophiyaa hanga har’aa kan jiraatan bittaa murna gabaabaa jalatti ajjeefamaa, hidhamaa fi irratti roorrifamuun malee akka lammiitti mirgi seeraa fi uumaan qaban kabajameefii miti. Addatt ammo ummatni Oromoo kan mootummaa kanatti xumura gochuun qaba jedhee tokkummaan ka’uun mormii karaa nagaa kan finiinse roorroon itti hammaatuu irraa ti. Waan taheef ummatni Oromoo har’as taanaan mootummaa naatoo isaaf hin qabne kana of irraa jigsuuf qabsaa’uun mirga isaa ti. Mirga isaa kana uguruuf golgaa labsii hatattamaan duula irratti baname of irraa ittisuufis mirga guutuu qaba. Kanaaf ummatni Oromoo waadaa qabsoo bilisummaaf seene, akkasumas, walii isaa gidduutti seene kabajuun mootummaa kanatti xumura gochuuf falmaa isaa akka itti fufu ABOn labsa.
Kanuma waliin ummatootnii Itopiyaa hundi dhimmi mootummaa faashitii Wayyaanee of irraa maqsuu dhimma Oromoo qofa akka hin taane hubatuun nagaa, dimokrasii fi mirgi namummaa fi nageenyai nama tikfamuu kan hawwanii qabsaawaa turan hundi waliin socho’uun akka labsii hatattamaa gara jabinaan ummata irratti labsame kana fashalsuu fi mootummaa kana karaa irraa maqsuuf socho’an gadi jabeessinee ummatootaa hunda hubachiifna
Rahma Kalil Deutschland Irra
Injifannoo Ummata Oromoof!
The writer of this article can be reached rahmakalil23@gmail.com


text:
Walgahiin Tiraamp fi Putin biyyoota lameeniin fudhatameera
Moskoo fi Waashingitan walgahii yeroo dheeraaf daddarbaa ture xumura itti gochuuf Pirezidant Donaald Tiraamp fi kan Raashiyaa Vilaadmir Putin akka walgahan wali galan.
Gorsaan tika biyyaalessaa Yunaayitid Isteet Pirezidantii Raashiyaa waliin erga mari'atanii booda kuni kan dhagahame.
Obbo Tiraamp ji'a dhufu walgahuu akka danda'an himaniiru. Bakki mariis tarii magaalaa guddoo Finlaand Helsinkiitti ta'u danda'a jedhaniiru.
Dhimmoota akka waraana Siiriyaa keessaa akkasumas haala Yukreenii ni mari'atu jedhame eegama.
Obbo Tiraamp yeroo xumuraaf pirezidantii Raashiyaa Sadaasa darbe ture kan waliin mari'atan.
Gorsaan tika biyyaalessaa Yunaayitid Isteet Jon Boltan karaatti Putin waliin mari'achuu dandeenyu mijeessi jedhani Obbo Tiramap Moskootti na ergani jedhan.
Pirezidantiin Raashiyaa Putin illee Obbo Boltan waliin mari'achuu isaaniin biyyoota lamaan gidduu nagaan akka bu'u abdii akka horatan himaniiru.
Biyyoonni lamaanuu walitti dhufeenya qaban foyyessuu barbaadu.


text:
Gadaan Oromoo Booranaa Jilatti Jira.
(Oromedia, 27 Guraandhala 2017) Jilli Odaa Oromoo Booranaa guyyoota 27f turu Aanaa Areerootti adeemsifamaa akka jiru Waajjirri Aadaafi Turizimii godinichaa ibse.
Akka Gaazexaan Bariisaa Waajjira Aadaafi Turizimii Godina Booranaatti ogeessa sona aadaa, Obbo Boonayyaa Diidoo wabeeffatee gabaasetti, jilli Odaa Oromoo Booranaa guyyoota 27f turu Hagayya 9 bara 2008 irraa eegalee Aanaa Areeroo, ardaawwan adda addaa afuritti adeemsifamaa jira.
Sirnichi waggoota saddeet saddeetiin haala ho’aadhaan kan geggeeffamu ta’uu kan eeran ogeessichi, kan baranaa kun jalabultii sirni Gadaa Oromoo Jaarmiyaa Saayinsii, Barnootaafi Aadaa Dhaabbata Mootummoota Walta’anii (UNESCO)tti galmaa’uuf jedhutti kabajamaa jiraachuunsaa adda isa taasisa jedhaniiru.
Jilli adeemsifamaa jiru kun agarsiiftuuwwan sirna Gadaa Oromoo keessaa tokko ta’uu eeranii, waantonni jila kanarratti raawwataman tattaaffii Sirna Gadaa Oromoo Yuneskootti galmeessisuuf taasifamaa jiruuf akka galteetti kan tajaajilu ta’uus himaniiru.
Oromoon Booranaa sirnicha ija addaatiin kan ilaalu ta’uus eeranii, ummatichi odaa bulee qaalluu muudee, abbootii Gadaa akkasumas warra jila Odaa kana wajjin buluu barbaadan fuudhee eebbifachuun kan raawwatamu ta’uus beeksisaniiru.
Jila odaa adeemsifamaa jiruun walqabatee sirna walharkaa fuudhiinsa baallii Guraandhala dhufu raawwatamurratti Abbaan Gadaa Booranaa 70fa, Guyyoo Gubbaan baallii kan kennan yoo ta’u, Abbaa Gadaa 71fa ta’uun ammoo Kuraa Jaarsoo baallii ni fudhatu.
Jilliifi ardaan kun kan eebbaa waan ta’eef ummata wajjin goodaa buluun kan geggeeffamu dha.
Source:Gaazexaa Bariisaa


text:
Abbaa Alangaa Federaalaa: “Ajaja mana murtii malee namoonni ajjeefaman jiru”
Abbaan Alangaa Federaalaa dhimma hooggantoota olaanoo mootummaa sarbama mirga namoomaa fi malaammaltummaan shakkamanii tibbana qabaman fi qabamaa jiran irratti gaazexeessitootaaf ibsa kennee jira.
(bbc)—Abbaan Alangaa Federaalaa Obbo Birhaanuu Tsagaayee qorannoo ji’oota shanii ol fudhateen hooggantoota olaanoo fi ogeessoota 63 to’annoo jala oolchu isaani himaniiru.
Namoota shororkeessummaan shakkamanii to’annaa jala oolaa turan irratti aanga’oonni Ejansii Odeeffannoo fi Tika Biyyaalessaa dhiittaa mirga namoomaa raawwataa turuu isaaniis himaniiru.
Shakkamtootni gara poolisii yookin iddoo turtii seera qabeesaaatti osoo hin geeffamiin dura manneen hidhaa seeraan hin beekkamne fi dhokatoo ta’an keessatti hidhamaa turan jedhan Obbo Birhaanuun.
Manneen hidhaa dhokatoo kunneen keessattis shakkamtoota reebuufi dararaa adda addaa irraan gahuun yakka raawwachuu isaanii akka amanan taasifamaa ture jedhan.
- Barsiisaa mana hidhaatti arrabni hidhamee, miilaa fi harkisaanii hojii dhaabe
- ‘Lafa keenya qawween sodaachisanii nurraa fudhatan’
- Namoota 5 haleellaa boombii Waxabajjii 23’n shakkaman
Shakkamtootni kunis yeroo baay’ee konkolaataa ambulaansiin geejibsiifamaa turan jechuun Obbo Birhaanu himaniiru.
Namootni miseensa dhaabbilee siyaasaa ta’an miseensummaa dhaabbilee siyaasaa keessaa akka bahan dhiibbaan irratti taasifamaa ture kan jedhan abbaan alangaa federaalaa kun, shakkamtootni meeshaa waraanaa kan isaanii hin taane ‘kan kooti’ jedhanii akka mallatteessan taasifamaa akka tures qorannaan arganneerra jedhan.
Namootni manneen hidhaa dhoksaa kunneen keessa turan shiboo elektriikiin reebuu, fiixee qaama hormaataa isaanii piinsaadhaan harkisuu, ifa aduu akka hin argine gochuu, sadafii meeshaa waraanaan reebuu, bosona keessatti qullaa gatuu fi gochaalen biroo irratti raawwatamaniiru jedhan.
Gochaaleen kunneen shakkamtoota irratti raawwatamuu isaaniitif sanadootni fi ragaaleen garaagaraa argamuus Obbo BIrhaanuun himaniiru.
Gochaalee kanaanis namootni miidhaawwan qaamaa garaagaraaf saaxilamaniiru, kan ajjeefaman fi eessa buuten isaanii dhabames akka jiran irra geenyeerra jedhan.
Gochaaleen kunneen hoggantoota Ejansii Odeefannoo fi Tika biyyaalessaan akka hojimaata sirriitti fudhatamanii qajeelfamni itti kennamee ittiin hojjetamaa turuus Obbo Birhaanu ibsa kennanin himaniiru.
Manneen namoota shororkeessummaan himatamanii keessatti meeshaaalee waraanaa fi asxaawwan ofiif olkaa’uun akka mana isaanii keessaa argame fakkeessuunis gochaalee hojjettoota ejansichaan raawwatamaa turan keessaa akka ta’es himaniiru.
Hooggantootni fi ogeeyyiin ejansichaa dhiittaa mirga namoomaa kunneenin shakkaman 36 to’annaa jala oolaniiru jedhan.
Abbaan Alangaa Federaalaa haleellaan boombii Waxabajji 16 MM Abiy Ahimad ajjeesuu irratti fuulleffate hogganaa ejansichaan qindeefamuusaas himaniiru.
Xiyyaara shan, Doonii lama…’METEC’
Malaammaltummaan walqabatee sakkata’iinsa dhaabbilee mootummaa gurguddoo irratti taasifamen, Korporeeshinii Injinaringii Sibiilaa ‘METEC’ bittaawwan biyya keessaa fi biyya alaa heddu karaa seeraan alaatiin raawwataa ture jedhameera.
‘METEC’ fi ijaarsa hidha haaromsaa guddicha Itoophiyaa ilaalchisuunis ogeeyyii qindeessuun qorannoon taasifameera jedhan.
Qorannoon malaammaltummaa dhaabbata ‘METEC’ irratti taasifame, qoranoolee malaammaltummaa biroorraa adda kan taasisu qoranichi shakkamtoota to’annoo jala osoo hin oolchiin dura taasifamu isaati jedhan.
Bu’aalee qorannoo argaman ilaalchisee ‘METEC’ birrii biiliyoona 37 oliin dorgommii caalbaasii malee biyya alaatii bittaa raawwateera jedhan.
Adeemsi bittaa kun hariiroo faayidaa dhuunfaafi firummaan kan raawwatame ta’uus himaniiru.
Bittaan kun gatii meeshaalee hanga dachaa 400tti guddisuun kan raawwatame ta’uus qorannoon argamuu himaniiru.
Namootni adeemsa bittaa kana keessatti hirmaachaa turan, qabeenya guddaa biyya biraatti akka dhokatu taasisaniiru jedhan.
Bittaan biyya keessaas dhaabbilee hoogganoota ‘METEC’ walin hidhata michummaa fi firummaa qaban irraa caal-baasii malee raawwatame jedhan Obbo Birhaanuun.
Akka fakkeenyaatti dhaabbata tokko irraa caal-baasii malee birrii biiliyoona 205’nin bittaan raawwatamuu himaniiru.
Dooniiwwan lama Abbaay fi Andinnat jedhaman waggoota baay’eef tajaajiluu isaaniirraa kan ka’e faayidaa kennuu hin qaban jedhamee dhaabbata biyya alaaf wayita gurguramuf jedhutti ‘METEC’ sibiila dooniiwanii caccabsee fayyadamuuf gaaffii dhiyeessee dooniiwwan lamaan bituu himaniiru.
Boodas dooniwwan kanneen caccabsee sibila isaa itti fayyadamuu dhiisuun dooniwwan kanaan hojii daldalaa seeraan alaa hojjechuun maallaqa doolaara kuma dhibba shan galii argatullee maallaqichi mootummaaf galii hin taanes jedhaniiru.
Kana malees bittaawwan xiyyaaraa fi hoteelootaa irrattis yakkawwan hojjetamusaani abbaan alangaa federaalaa himan.
Dhaabbatichi xiyyaara tajaajilaa ala ta’an shan kaampanii biyya Israa’el irraa bitee Afran isaanii hojiin ala ta’anii dhaabatani kan jiran yoo ta’u tokko eessa akka jiru hin beekamu jedhan Obbo Birhaanuun.
Yakkawwan malaammaltumaa kunneenin walqabatees namootni 27 to’annoo jal oolaniiru jedhan.
Yakkawwan kunneenin walqabate shakkamtootni biyya keessatti dhokatan fi gara biyya biraatti baqatanis ni jiru kan jedhan Obbo Birhaanu Tsagaaye hojiin namoota kunneen to’annoo jala oolchus hojjetamaa jira jedhan.
Kanneen biyya keessa bakka garagaraa dhokatanii jiranis to’annoo jala akka oolfaman himaniiru.
Kan biyya alaatti argaman to’annoo jala oolchuuf biyyaalee keessa jiran waliin dubbataa jirra, biyyaaleenis dabarsanii nuuf kennuuf waadaa galaniiru jedhan Obbo Birhaanuu Tsagaaye.
Yakkawwan kunneenin walqabatee konkolaataawwan, kaartaan manaa, eyyamawwan daldalaa, meeshaaleen waraanaa fi sanadootni biroos to’annoo jala oolaniiru jedhan.
To’annaa jala oolun namoota kunneeni dhimma sabummaa namootaa walin hidhata kan hin qabne akka ta’es Obbo Birhaanu Tsagaaye himaniiru.
Yakkamtoota kanneen qabanii seeratti dhiyeessuuf hawaasni akka tumsus gaafatanii jiru.
ESAT DC Daily News Mon Nov 12 2018


text:
Walitti bu’iinsa guyyaa lama dura naannoo Amaaraa godina lixa Goondar magaalota Gandawuhaa fi kookit jedhamanitti Rayyaa ittis biyyaa fi jiraattota jiddutti uumameen lubbuun nama hedduu dabruu fi namni heddu ammoo miidhamuu gabaasuun keenya ni yaadatama.
Ajjeechaa kana hordofuun jiraattonni naannichaa raayyaa ittisa biyyaa balaaleffataa kan turan yoo tahu, qondaaltonni makkalaakayaa gama isaaniitiin ajjeechaan kun balaa ofirraa ittisuuf tarkaanfii fudhatameen kan muudate tahuu beeksisan.
Raayyaa Ittisa Biyyaatti Itti Aanaa Itaamaajoorii fi Hoogganaan qajeelcha duulaa Jeneraal Birhaanuu Juullaa ibsa guyyaa hardhaa miidiyaalee kenneen, balaan kun gadi fageenyaan kan qoratamaa jiru tahuu ibsuun, badiin kan Raayyaa Ittisa biyyaa yoo tahe ummata dhiifama gaafachuun, miidhamtootaafis beenyaan kan kaffalamu tahuu ibse.


text:
ONN: Tuutni Beektotaa fi Gaazzexeessitoota Oromoo Magaalaa Asmaraatti Konfaransii Imaammata ABO irra Jiran Giddu-gala Mooraa Leenjii WBO
June 09, 2018 ONN: Tuutni Beektotaa fi Gaazzexeessitoota Oromoo Magaalaa Asmaraatti Konfaransii Imaammata ABO irra Jiran Giddu-gala Mooraa Leenjii WBO Yammuu Daawwatan Simannaan Ho’aan Godhameefii Jira. Miseensota WBO Leenjii Xumurataa Jiran Waliin Sirba Warraaqsaatiin Dhiichisaa Bulaniiru. Waxabajjii 8, 2018. ___________________________________________________________


text:
Hogganoonni Itiyoophiyaa fi Ertraa Daangaa Irratti Ayyaana Waggaa Kabajan
Guyyaa lamaan kana Tigraay keessatti oduun jabaan dhimma daandiin Zaalaanbassaa banamuuti. Daandiin kun banamuunTigiroota gamaa fi gamanaa bara 20f addaan bahan walitti deebisee jira. Aktivistoonni fi siyaasessitoonni Tigraay ammoo dhimmicha polotikaaf fayyadamaa jiru. Hariiroo biyyoota lamaan gidduutti argame kana hariiroo Itoophiyaa fi Eertiraa osoo hin taane hariiroo Tigraayii fi Eertiraa godhanii hafarsaa jiru.
Kana malees akka waan mootummaan Tigraayiin kophxeessee hariiroo Ertiraa waliin uummachuu barbaadee milkaahuufii dinnaan amma daandii Zaalaanbassaa kana banetti ololaa jiru. Jaalalli ummata Tagaaruu shira mootummoota lamaanii moohate jechaa jiru. Carraa argame kanatti fayyadamuudhaan miira siyaasaa Itoophiyaa keessatti kophxaawuu itti dhagahame hariiroo firooma Eertiraa jabeessuun akka waldhaannatan dhaadachaa jiru.
Yaya Beshir
Hogganoonni Itiyoophiyaa fi Ertraa Daangaa Irratti Ayyaana Waggaa Kabajan
WAASHINGITAN, DIISII — (voaafaanoromoo)—–Mummichi Ministeera Itiyoophiyaa Dr. Abiyyi Ahmad fi Prezidaantiin Ertraa Isaayyaas Afawarqii daangaa Buree fi Bibaay Simaa har’a ifatti bananii jiru.Hogganoonni biyyoota lameenii ayyaana waggaa haaraa sababeeffachuun daangaa kana bananii sana booda looltoota biyyoota lameeni waliin ayyaaneeffatanii jiru.
Daangaan kun banamuun qunnamtii geejiiba daandii biyyoota lameenii iddootti deebisuuf kan gargaaru ta’uun ibsamee jira.Dr. Abiyyii fi Obba Isaayaas itti fufuun Asmaraa eega seenanii booda Sarhaa Zaalaambassaa kan seenan yoo ta’u achittis simannaa ho’an godhameefii akka jiru gabaafamee jira.
Sirna kana irratti itti aanaa mummicha ministeeraa Dammaqaa Makoniin, itti aanaa prezidaantii bulchiinsa naannoo Tigraay Dr. Debratsiyoon G/Mikaa’eel akkasumas aangawoonni sadarkaa olaanaa kan biyyoota lameenii argamanii jiru.Dr. Dabratsiyoon uummattoota biyyoota lameeniin” Baga guyyaa Kanaaf Geessan” jedhanii waggaa haaraa waliin ayyaaneeffatan.
Mummichi ministeeraa Dr. Abiyyi Ahmad Finfinneetti eega deebi’anii booda ibsa kennaiin raayyaan waraanaa biyyoota lameenii wal hammatanii dhichisaa fi bo’aa turan jedhan.Alaabaan biyyoota lameenii kabajaan fannifamee yeroo akkaan gammachiisaa akka ture kan ibsan Dr. Abiyyi uummattoota tokko garu gamaa fi gamana jiraatan akkasumas raayyaa biyyoota lameenii bakka anaa fi prezidaant Isaayyaas argamneetti daahannaa daangaa diiguun waliin ayyaaneeffanne jedhan.
Magaalaa Zaalaambassaa keessa kan jiru Sintaayyeehu Gammachuu waliin gaaffii fi deebii gaggeeffame caqasaa.


text:
Waldaan Badr Ityoophiyaa Washington DC’tti argamuu fi Jaarmayni Muslimoota Ityoophiyaa Daarul Iimaan kan magaalaa Las Vegasitti argamu, Mana Marii Dhimmoota Islaamaa ilaalchisee Ameerikatti Ambaasaddara Ityoophiyaa Obbo Fitsum Araggaatiif xalayaa kan barreessaan tahuu gabaafame.
Jaarmayni Badr Ityoophiyaa xalayaa Ambaasaddarichaa barreesse irratti, Jijjiirama yeroo ammaa biyyattii keessatti dhufaa jiru kan dinqisiifatu tahus, haata’u malee gaaffiin ummanni muslimaa majliisni hoggantoota ofii filateen akka buluuf yeroo dheeraaf gaafataa ture, hanga ammaatti deebisaa dhabuun jaarmayichaa fi hawaasa muslimaatis kan mufachiise tahuu ibse. Dabalataanis Badr Ityoophiyaan xalayaa isaa irratti, hoggantoonni majliisaa amma taayitaa irra jiran warra qaamota mootummaatiin aangoon kennameef tahanii osoo jiran, mootummaan amma jijjiirama guddaa tahe hogganaa jiru dhimma kana sirreessuuf fedhii dhabuun hawaasa muslimaa kan dallansiise tahuu ibsuun, ammas tanaan mootummaan gaaffii ummata muslimaatiif xiyyeeffannaa kennuun deebisaa hatattamaa akka keennu gaafate.
Haaluma walfakkaatuun Jaarmayni Daarul Iimaanis, gaaffiin mirgaa hawaasni muslimaa kaasaa jiru deebisaa sirrii akka argatu deeggaruun, jijjiirama argame kana deeggaruu waan ta’eef, mootummaan wanta isarraa eeggamu akka raawwatu gaafate.
Koreen Jijjiirama dhaabbilee hawaasa muslimaa baatii 10 dura muummicha ministeeraatiin akka dhimma hawaasa muslimaa irratti hojjatu hundeeffame dirqama itti kenname kan xumure tahus, hoggantoonni majliisaa gareewwan jijjiirama hin barbaanne waliin tahuun, bu’aan qorannoo koree kanaa hujii irra akka hin oolle gufuu tahaa jiraatu isaanii gabaasuun keenya ni yaadatama.


text:
MIIDHAAN DHAQNA QABAA DUBARAA FIDU MAALI?
Dhaqna qabaan mucaa dubaraa irratti raawwatu hundinuu miidhaa malee bu’aa tokko illee hin qabu. Dhaabbatni fayyaa addunyaas (WHO) kanuma sababeeffachuun, dhaqna qabaa dubaraa garee 4 (afur) tti hiree lafa kaa’un balaaleffata.
Miidhaa akkuma dhaqna qabaan sun raawwateen dhufuu danda’an:
1. Dhukkubii fi dhiiguu garmalee,
2. Gadi bu’uu dhiibbaa dhiigaa (shock),
3. Fincaan fincaa’uu dadhabuu,
4. Dhibee wantoota ijaan hin mul’anneen dhufan (infections),
5. Daddarbuu dhibee HIV/AIDS fi ‘Heepaatayitis’ B fi C jedhaman,
6. Miidhama nafaa naannoo qaama saalaa jiran,
7. Lubbuun darbuu (du’a)…. Du’i kan dhufuu danda’u, garmalee gadi bu’uu dhiibbaa dhiigaa kan garmalee dhiiguu yookiin dhukkubbii garmalee akkasumas ‘infeekshinii’ irraa kan dhufuu danda’uuni.
Miidhamni yeroo dheeraa booda dhufuu danda’anis:
1. Dhukubbii yeroo dheeraa,
2. Madaa’uu qaama saalaa,
3. ‘Infeekshinii’ fi malaa godhachuu,
4. Godaannisa qaama saalaa irrattii hafu,
5. Kaka’umsii fi fedhiin wal-quunnamtii saalaa hir’achuu fi
6. Rakkina sammuu; dhiphina irraan dhufu dha fi kkf dha.
Yoo godaannisni uumamee guddaa ta’e immoo:
1. Rakkoo marsaa laguu yeroo isaa eeguu dhabuu,
2. Dhukkubbii gaafa wal-quunnamtii saalaa godhan,
3. Daa’ima godhachuu dhabuu(Infertility)
4. Yeroo daa’imni dhalachuuf jedhu illee, godaannisni uumamee ture sun tarsa’uun rakkoo guddaa fiduu nii danda’a.
Akkamittiin dhaqna qabaa dubaraa ittisna?
Egaan dhaqna qabaan mucaa dubaraa fayyaa irratti miidhaa fidu irratti dabalataan seeraan illee dhoorkaa yeroo ta’u , mirga dhala namaa cabsuu fi saala dubaraa dariitti dhiibuudha.
Miidhaa dhaqna qabaan dubaraa fiduu danda’an kan armaan olitti ilaalle hundumaa uummata biraan ga’uun, akka uummatni keenya hubannaa argatee dhaqna qabaa dubaraa balaaleffatu gochuun miidhaa dhufu hundumaa hir’isuun nii danda’ama!
Fayyaan Qabeenya!
Dr. Dhinsa Yonas


text:
Download video Sirba jaalala hareya magaal damma mp4 3gp Download sirba jaalaala. mp3 3gp mp4 Download sirba-jaalaala movie mp4 3gp, Sirba jaalala hareya magaal damma.mp4
Download Videos, Free Download sirba jaalaala, sirba jaalaala MP3 Download, sirba jaalaala MP4 Video Download, sirba jaalaala All Video Download, sirba jaalaala 3GP Download, Fast Downloads, HD Downloads, Download HD Mp4, 3GP, Movies, IOS Videos Download, Mobile Videos, Iphone Videos Download, Android Videos Download, Latest New Songs and Video, Online Full Video Downloads, Search And Download
Download Sirba jaalala hareya magaal damma.mp3 Where to Get Sirba jaalala hareya magaal damma - Sirba jaalala hareya magaal damma.mp4 video, Download sirba jaalaala - Sirba jaalala hareya magaal damma.avi Crystals torrent, mp3song, Free Sirba jaalala hareya magaal damma.mp3 Song Download, Sirba jaalala hareya magaal damma ft Sirba jaalala hareya magaal damma - movies.mp3 sirba jaalaala Full track Download, sirba jaalaala, sirba jaalaala .mp3 Single Free Download, sirba jaalaala - Sirba jaalala hareya magaal damma, Sirba jaalala hareya magaal damma Download, sirba jaalaala - Sirba jaalala hareya magaal damma.mp3.mp3 Track, SoundCloud Download Sirba jaalala hareya magaal damma.mp3 Listen Online, Sirba jaalala hareya magaal damma.mp3 Song In 320Kbps & 128Kbps, sirba jaalaala 190Kbps format, Tindeck sirba jaalaala


text:
Torban dabarsine keessa Shira xaxames Addi Bilisummaa oromoo injifannoon goolabe.
√ Kufaatii (Shira) mootummaan ABO irratti yaade karaatti hafe.
Dubbichi akkasi ABO’n boordii filannoo biyyoolessaa irratti galmaahuuf ulaagaa isarraa eegamu guuttachaa akka jiru miseensotni fi deeggartootni ABO akkuma quba qaban ummatni biyyittii hundi quba ni qabaatu jedheen amana.
Ulaagaa kana galmaan gahuuf ykn guutuuf Kan boordiin filannoo gaafate inni dhumaa Kora sabaa yaamaatii filannoo bilisa tahe bakka bakka buutotni boordiin filannoo biyyoolessaa argamanitti akka gaggeeffamu filannoo hoggansaa ABO boordiin filannoo gaafatee ture.
Addi Bilisummaa oromoos waan boordiin biyyoolessaa Ethiopia jedhe guutuuf seeraa fi Heera boordiin gaafatuun gama isa irraa eegamu hojjetaas ture ammas itti jira erga gaafa biyya keessa seenee eegalee jechuudha.
Akkuma boordiin filannoo biyyoolessaa jedheen ABO’n hoggantoota dhaabicha gaggeessan filuuf Kora sabaa gaggeessuuf dirqama waan taheef bakka taajjabdoonni mootummaa federaalaa fi Naannoo oromiyaa argamanitti waxabajjii 28/2019 irraa eegalee guyyoota sadiif jechuun hanga waxabajjii 30/2019 Kora sabaa gaggeeffachuuf murteesse.
Yeroo kana murteessuus Mootummaan eegumsa akka godhuu fi akka taajjaobdoota ergee irratti hordofu godhuun xalayaa barreessuun eeyyamaa akka kennanii beekamtiin akka gaggeeffatuuf fi qaamni mootummaa irratti argamees akka hordofu gaafatee bulchinsa magaalaa Finfinnee fi qaamota dhimmi ilaallatu hundaaf akka deeggarsa godhaniif waamichaa godhee ture.
Kana irratti bulchinsi magaalaa Finfinnee fi qaamotni biroos akka ABO’n Kora sabaa gaggeeffatuuf gargaarsa isaan irraa eegamu akka godhan ibsaniif ture.
ABO’n illee kana irra dhaabbatee namoota Kora sabaa irratti argamuu qaban jedhu biyya keessaa fi alaa waamuun akka irratti hirmaataniif affeeree ture.
Mootummaan biyya bulchus tahe bulchinsi magaalaa Finfinnee Kora sabaa ABO akka milkiin xumuramuuf deeggarsa isaan irraa eegamu akka godhanii fi Kora sabaa gaggeessamu kana irratti mootummaan federaalaa fi Naannoo (ODP)akka taajjabdoota ergee hirmaachisu beekamee ture.
Waxabajjii 28/2019 waaree booda sa’aa 3:00pm irraa eegalee hanga waxabajjii 30/2019 tti miidiyaaleen biyya keessaa akka qophii kana jala bu’anii hordofanii akka ummata Oromoo biyya keessa jjiraatu irra taree Addunyaaf akka balballoomsan affeeramanii turan.
Kuni kanaan osoo jiruu waxabajjii 27/2019 waaree booda Naannoo sa’aa 3:00pm tti mootummaan ABO’n Kora gaggeeffachuuf jedhu akka hin gaggeeffanne qaama mootummaa irraa bilbilaan Hoggansa ABO waajjira Gullallee jirutti himame.
As irratti wanti hubatamuu qabu ABO’n Kora sabaa Kan gaggeeffatuuf jedhu Jimaata waaree booda irraa eegalee namoota achi irratti argamuu qabu jedhuuf miidiyaalee dabalatee himeera. Akka korri kun gaggeeffamuu hin qabu jedhe mootummaan immoo kamisa waaree boodadha.
Addi Bilisummaa oromoo Kora kana gaggeeffachuuf waamicha namootaaf godhe malee galma guddaa kireessuun ( fkn:galma korri kun itti gaggeeffamuu akka dabarsamee hin kireeffamneef Qr 8000 kaffalameera) baasii Kora kanaaf barbaachisu jedhu erga baasee boodadha.
Egaa kun hundi erga tahee korri akka gaggeeffamuu jedhames haqame jedhamee namootatti himame.
Sababni Kora sabaa kana gaggeessuuf rakkoo jedhee mootummaan dhiyyeesse immoo rakkoo nageenyaa Amma nu mudatee jiruuf of irraa dabarree isiniif nagaa keesssan tiksuu hin dandeenyu waan taheef ammatti hin dandahamu jedhe.
Addi Bilisummaa oromoos waan mootummaan jedhe kana hojii irra oolchuuf jecha waan jedhan haala isaan dhiyyeessan fudhachuun ummatni dhiyyeenya irraa dhufu akka hin dhufne warri fagoo irraa dhufes dubbii kana hubatee nagaan akka bakka dhufetti deebi’u itti himaa turan rakkoo mootummaan dhiyyeesse waliin.
Dubbiin garuu kanaan hin xumuramne waxabajjii 28/2019 sa’aa 3:00am ganama qaama mootummaa dhimmi kun ilaalu irraa dhaamsi bilbilaan waajjira Gullallee jirutti bilbilamee Kora sabaa har’a gaggeeffachuu qabdu dirqama yoo har’a darbe fudhatama hin qabu nuyis bakka bu’aa Boordii filannoo biyyoolessaa biyya kanaa Kan tahe nama tokko isiniif ergina Kan jedhu dhaamsi ariifachiisaan waajjira ABO Gullallee jirutti himame.
Hubadhaa dubbii kana waxabajjii 27/2019 tasuma akka gaggeeffamuu hin dandeenye himuun ummatni dhufes tahe kanin dhufne akka hafe ABO hirmaattota isaa beeksise.
Maaltu dhalatee bullaan waxabajjii 28/2019 akka gaggeeffamu godhame?
Dubbiin gala qabdi Kora sabaa kana akka gaggeeffatuuf Kan godhameef icciitiin isaa kunooti.
✓. Kora sabaa kana irratti namni argamuu qabu akka boordiin filannoo biyyoolessaa jedhutti ykn ulaagaan inni gaafatutti yoo tahe hirmaattota 250 fi isaa ol tahuu qaba. Yoo kana hin guutni gaggeeffachuu hin dandahamu ni kufa jechuudha.
Kanaaf ABO’n namoota 600 ol akka irratti hirmaataniif affeere hafeera galaa jedheera waan taheef namoota 250 argachuu hin dandahu waan taheef har’uma akka gaggeeffatuuf dirqama dabarsina jechuun itti yaadamee herreega hojjetamedha. Yoo ABO’n gaggeeffachuu dides kuffiisanii darbuuf tahe jedhamee tapha taphatamuuf ka’edha.
ABO’n illee yaada kana dursees waan hubateef kaayyoo isaanii kuffiisuuf jecha sa’aa dhimmi kun itti beeksisamee eegalee ummataaf (hirmaattota)fagoo irraa dhufanii Finfinnee bulanii galuuf qophaayanii fi miseensota isaa Finfinnee keessa jiraatan waliin gaggeeffachuuf murteesse.
Mootummaan illee bakka bu’aa Boordii filannoo biyyoolessaa Kan tahe obbo Geetaachoo Rabbirraa Baqqaanaa erguun dhimma kana akka raawwachiisu godhe.
Addi Bilisummaa oromoo waan mootummaan biyya bulchuu dalagu dursee ni hubata haxxummaa akkasii isan caalan kora sabaa isaas waajjira Gullallee jirutti akka gaggeessuuf eega itti himamee miseensotni fi hirmaattotni sagantaa rooba keessa taa’uun Sagantaa kana hanga galgala sa’aa 5:00pm(11:00 local) hirmaachuun Kora sabaa gaggeeffachuun ulaagaa mootummaan barbaadu hunda guutuun Boordii filannoo biyyoolessaaf bakka bakka bu’aan Boordii filannoo biyyoolessaa obbo Geetaachoo Rabbirraa Baqqaanaa jirutti gaggeessuun Hoggantoota dhaaba kana gaggeessuu dandahan jedhu Miseensota shanee Gumii saddet HD fi Itti aanaa HD dabalatee akkasumas Miseensota Gumii sabaa 40 filachuun walumaa gala namoota 48 filuun ulaagaa guutamuu qabu Kan xumuraa guutee Obbo Geetaachoo Rabbirraa Baqqaanaa fudhatee deemeera.
Hubachiisa: namootni 48 filaman kun lammummaa biyya alaa kanin qabne qofadha.
Hirmaattotni Sagantaa yknnkora sabaa kana irratti argaman namoota 305 turan.
Mootummaan 305 miti 250 hin argatu jedhee ityi yaadeeti Kan inni erga lafti barfatee dhimma kana jala sararuun Kan inni har’uma xumurachuu qabdu jechuun beeksise.
Warri daandii haqaa irra deeman hangamuu shirri xaxamu injifachuu malee injifatamuun barrekan jedhamee ol namootni argamuun milkiin xumurameera.
Korri sabaa kun guyyoota sadiif karoorfamus akka mootummaan biyya bulchuu malee akka ABO’n karoorfate tahuu baatus injifannoon goolabameera.
Amma immoo maal jedhu laata ABO’n waan isa irraa eegamu Boordii filannoo biyyoolessaa irratti galmaahuuf ulaagaa hunda guutee galchee jira.
Guyyaa tokko miti sa’aa tokko osoo jedhames Addi Bilisummaa oromoo waan godhu ni beeka , sababni isaas dhiigaa fi lafee wareegamtootaa galmaan gahuuf dhaaba hojjetudha.
Irbuu baatee Irbuun nyaatu.
Injifannoon ummata Oromoof!!!


text:
JECHOOTA GAMNAA: KUTAA 11FFAA
Bantuu Turaa
Faayyi sadii faaya sadi waan injifataati barbaachisummaan jedhe Gamni tokko kan biraatiin yeroo ammaa
Isaan illee:-
1ffaa…………Warqeen barbaachisummaan qawwee waan injifataati
2ffaa …………Wonti waa dhugamu barbaachisummaan kan nyaatamu waan injifataati
3ffaa………….Amalli tolaa barbaachisummaan amala lolaa waan injifataati
***
Faayyi dhiira jaynaa sadi
1. Meeshaa lolaa
2. Haasaa lolaa
3. Onnee lolaa
***
Raajiin raajii olii fakkeennummaa dhiiraa armaan olii caalu ammo sadi
1. Haasayumaan haasayanii meeshaa waraanaa injifachuu danda’uu
2. Ogummaan faaya harkaa saniin meeshaa waraanaa caalaa faaya faaya ta’e hojjachuu
3. Akkuma haasayaa afaanii hojiinis ta’anii argamuudha!!!! Haasaa fi hojii garaagartii hin qabne qabaachuu!!!!!!
***
Waa lama keessaa takka jaalalaa takka jibba
1. Dhugaan jaalalaa; dharri waan jibbaati
2. Qajeellummaan jaalalaa; jallinni waan jibbaati
3. Arjummaan jaalalaa; dondhummaan waan jibbaati
4. Gootummaan jaalalaa; sodaan waan jibbaati
5. Eebbi jaalalaa; abaarsi waan jibbaati
6. Haqni jaalalaa; hanni waan jibbaati
7. Si’oominni jaalalaa; ceem’aan waan jibbaati
8. Qaroominni jaalalaa; wallaalli waan jibbaati
KKF
***
Namni of qabu maalummaa namummaa ofii haa jabeessuu Rabbillee Eebbisaa ittis GUUTAA haa MISU kanneen armaan gadii haa jabeessuu!!!!!!!
1. Waaqeffachuu
2. Sirna Gadaatiin Buluu
3. Aadaa Ofii Jabeessuu
4. Afaan Oromoo Jabeessuu
5. Seenaa Oromoo Jabeessuu
Waa sadi jabeessi; tattaafadhuun
1. Hojii
2. Barumsa
3. Abdii
***
Waa sadiin namatti dondhoomin
1. Nagaa gaafachuu
2. Haasaa gaarii dubbachuu
3. Waa barsiisuu
***
Waa sadi kunuunfadhu
1. Qabeenya qusachuu
2. Hojii jabaa hojjachuu
3. Hiriyyaa gaarii jajjabeessu
***
Waa shan hedduu jajjabeeffamu
1. Biqiltuu dhaabuu
2. Hara, haroo laga kkf kunuunsuu
3. Qabeenna irra deddeebi’uun fayyadamuu
4. Balfa bakka isaatti gatuu
5. Qabeenna haalaa fi mala gaariin itti fayyadamuu
***
Beekumsi waa shaniin tola
1. Waan hin beekne baruu
2. Waan beekte irra deddeebisaan yaadachuu
3. Waan beektu waliin madaaluu; firomsuu
4. Beekumsa namaa hiruu
5. Waan baratte hojiitti hiikuu
***
Namni gaafni inni du’e gaafa dhalate; gaafni inni jiraate gaafa seenaa /waa jabaa/ hojjateedha!!
***
Waa sadi faayaa waa sadi immoo faaya faayarrati:-
1. Waa beekuun faayaa; hojitti hiikuun faaya faayarraati
2. Qabeenya qabaachuun faayaa; akka seeraan itti fayyadaman taasisuun faaya faayarraati
3. Kan waa hojjatu faayaa; faaya faayessa taanaan faaya faayarrati
***
Mallattoowwan yookaa balaqqeen nama nama taasisan gurguddoon qalbii sadii
1. Afaan Dubbachuu
2. Barumsa barachuu
3. Hojii hojjachuu
Namni maal fakkaata? Tokko tokkoon yoo xiinxalan; gamni tokko kan biraan jennaan akkana jedhe gamni
1. Yoo haasaa laalani saba fakkaata
2. Yoo aadaa laalani aadama fakkaata
3. Yoo jiruu laalanis jiruma fakkaata
4. Yoo waan hojjatu laalani ufuma fakkaata
5. Yoo fuula laalani maatii irraa dhalate fakkaatuu danda’a
Kanaaf namni irra jiraa kan fakkaatu hojiima ofiiti!! Nama raaju; dhibuu!!
***
Bantuu Turaa / Amaan Tolaa Hamdaa irraa


text:
Marroo 13 taphattee warra itti qajeelte cinaachuma lafaan gahaa bira dabarte. Waancaa Kubbaa Miilaa Addunyaa Baranaa Ameriaktti mootummaan galate.
Miila goolii galche ka Megan Rapinoe kophee warqiitti maleef jedhanii badhaasan.
Megan Rapinoe(mirga) nama ganna 34 lakkoofsa 15 keeyyattee taphatti haga ammaa goolii 50 galfatte.
Gareen Kubbaa Miilaa Nadheen Amerikaa,USMNT tapha tokko keessatti biyya diqqayyoo tokko,Taaylaandi gooli 13 itti harte.
US 2015 fi 2019 Waancaa Kubbaa Miila Addunyaa moote. Jermeniin ammoo bara 2003 fi bara 2007 moote.Jara kana lamaan malee haga bara 1991 asitti biyyitii walti aansitee dorgommii tana moote hin jirtu.
Akka ESPN gabaasetti garee akka USMNT tapha kubbaa miilaa keessatti gooli 26 galchite hin jirtu.
Megan Rapinoe fi Alex Morgan warra goolii galchuun beekan. Morgan goolii sha galfatte tun itti aantuu manaajera kubbaa miilaa garee Amerikaati.
Tobin Heath fi Rose Lavelle warra tapha mimmidhaasee taphatu. Sam Wemis fi Lindsey Horan warra kubbaa qajeelee namatti Kenny.
Crystal Dunn ariitiin beekan. Julie Eretz,Abby Dahlkemper, Becky Sauerbrunn fi Alyssa Naeher warra garee tanaa utubaa jabaa tahee taphatu.
Alex Morgan tapha baranaa irratti goolii afur galfatte.Amerikaan warra walti qajeelteen cufa ufuma dura oofaa asiin geette. Awurooppaa keessaa afur qaqaarifte.
Marroo 13 taphattee cufaa irrumaa galchite. Taaylaani Taayilaandi walti gadi dhiisanii 13-0 lafa keette.Chileetti dabarte 3n biraa galte, Siwiidinii fi Spainin baatee 2-1 irraa kaafte.
Faransaayii fi Ingilaandilleen akkasuma tolchite.Nezeralaandii Awurooppaa mootee mataa baafattee New Zilaandi, Kaameruun, Kanaadaa, Jappaan, Xaliyaana fi Siwiidn fa mootee mataa baafatteen baate.Lama itti guurtee duwwaa galchite.
Amerikaa tana waliin marroo lama waltuma aansitee moote.“Nutti waancaa kubbaa miilaa addunyaa moo’e.Nadheen jajjabdu, mimmidhaadduu.Tapha dansaa.”
Nezerlaandi biyya diqqaayyoo taatullee goggossitee Amerikaa ufi irraa dhoorte. Isumaa tapha boqonnaa duratti chochodhuu dhoorteeyyuu.
"Biyyitii diqqayyoona kubbaa miilaa jaalattu tun akka dansaa waancaatti dhiyaatteeyyuu.Waancaa Awurooppaatti moohuuf abdii qamna.Akka dansaa deemuutti jirra.”
Goolii Amerikaa ta qaraa Megan Rapinoe adabbii argatee daqiiqaa 61essoo irratti adabbii argatee galcheef lammeessoo ammoo Rose Lavelle daqiiqaa 8 jalaa haftetti itti cuqqaalatteef.
“Hobbaate qoxxeen. Akka gammaduu hin beeku,” jette Megan Rapinoe dorgommii tana keessatti goolii 4 galfatte akkana jettee gammadde.”
Boqonnaan duratti Amerikaan buffitee kubbaayyuu chochoosuu dadhabde fakkaati. Foorfatanii itti deebi’anii gorsa manaajeraallee argattanii hafuura fudhatanii itti deebi’an.
Manaajerii kubbaa miilaa Amerikaa,Jill Ellis nama gareen isii marroo lama walumatti aansitee waancaa kubbaa miilaa moo’e.
Pirezidaanti Tiraampi,jaartii isaa, pirezidaanti Obaamaa fi nama hedduutti garee kubbaa miilaa Amerikaa tana galateeffatee jajjabeesse.
Federeshiiniin kubbaa miilaa Amerikaa garee kubbaa miilaa dhiiraatii fi nadheeniitii horii walqixxee hin kennu.
Haga doolara kuma 30 wal hanqatti.Akka horii walqixxee kennaniif muddanii gaafachuufiitti jiran.


text:
Gandi Khan Al-Ahmar West Bank keessatti kan argamu yoo tahu, mootummaan Israa’eel Falasxiinota ganda kana keessa jiraatan hunda lafa isaanii irraa buqqisee manneen yahuudotaa ijaaruuf murteesse. Bulchiinsi Falasxiinii fi hawaasni idil addunyaa gocha kana balaaleffataa turan. Jalqaba ji’a kanaa Briteen, Faransaay, Xaaliyaan fi Ispeen murtii kana balaalefachuun, Israa’eel Falasxiinota humnaan buqqisuu irraa akka of qusattu akeekkachiisan.
Jiraattonni gandichaatis mana murtii Israa’elitti ol iyyannoo dhiheeffatanis fudhatama hin arganne. Amma ammoo ministeerri ittisa Israa’el ibsa baaseen, “ajaja mana murtii hordofuun jiraattonni ganda Khan Al-Ahmar hanga October 1/2018tti manneen isaanii diiganii akka bahan itti himamee jira” jedhe. Waraanni Israa’el akka jedhetti Falasxiinonni ganda isaanii lakkisanii yoo kan hin bane tahe, guyyaa saddeet booda waraanni Israa’eel humnaan kan diigu tahuu akeekkachiise.
Lammiilee Falasxiin 180 ol tahantu ganda kana keessa jiraata. Mootummaan Israa’el maallaqa beenyaa isaanii kennuuf waada kan gale tahus, maatiin tokkollee maallaqaaf jecha dachii isaanii Yahuudotaaf gad lakkisuudhaaf kan hin barbaadne tahuu ibsan. Jiraattonni gandichaa fi Falsxiinonni west Bank keessa jiraatan murtii Israa’el kana mormaa jiru. Isra’eel Falasxiinota Khan Al-Ahmar irraa buqqiftee ganda yahuudotaa yoo ijaarte West Bank bakka lamatti kan citu tahuu gabaasni arganne ni ibsa.


text:
Browsing Tag
Africa
Atileetonni Oromoo kabajaa fi tumsa qabsoo Oromoof qaban agarisiisan.
OMN:Oduu Waxb.22,2016 Afrikaa Kibbaa magaalaa Darbanitti wal dorggommii olompikii geggeeffamaa jiru irratti dhalattoonni Oromoo alaabaa ABO qabachuun daawwattoota hunda qalbii hawatan. Dhalatoonni Oromoo Afrikaa kibbaa magaalaa Darban…
Read More...
Read More...
Yunivarsitii Jimmaatti Kadhimamaa Dr. Daani’eel Gizaachoo jedhamu du’ee argamuun himame.
OMN:Oduu Waxb. 07,2016 Yuunivarsitii Jimmaatti Kadhimamaa Muummee barnoota fayyaa kan ta’e Dr. Daani’eel Gizaachoo addunyaa kana irraa du’aan boqote.Du’a Dr.Daani’eel Gizaachoo kana duubas harki mootummaa akka jiru shakkina jechuun…
Read More...
Read More...
Barattoota Oromoo Yunivarsitii Finfinnee hidhaa jiran irratti beellamni biraa kenname.
Barattooti Oromoo Yuniversitii Finfinnee - Embaasii Ameerikaa duratti Hiriira Mormii geggeessuu isaanii hordofuun Mootummaan Yakkaan himate 20 Har’a Mana Murtiitti dhihatanii beellamni biraan itti gaafatmame. Barattoonni Kun…
Read More...
Read More...
Aanaa Kiraamuu Magaalaa Harootti Barataa Yohannis Baayissaa ajjeefame.
OMN:Oduu Caamsaa 23,2016 Godina wallaggaa bahaa aanaa kiiramuu, magaalaa haroo keessatti mormii gaggeefame waliin wal qabaateeen barataa Yohaanis Baayisaa humnoota waraanaan ajjeefamuun himame. Godina wallaggaa bahaa aanaa kiiramuu,…
Read More...
Read More...
Magaalaa Kombolchaatti namni tokko rasaasaan yoo dhahamu hedduunis miidhaman.
OMN:Oduu Caamsaa 23,2016 Godina Hoorroo Guduru Wallaggaa aanaa Guduruu magaalaa Kombolchatti, mormii geggeeffameen namni tokko rasaasa loltoota Agaaziitiin yoo rukutamu, 14 ammoo reebicha isaan muudateen miidhamanii jiru. Guutuu Oromiyaa…
Read More...
Read More...
Dargaggoonni Aanaa Doobbaa mormii isaanii itti fufanii oolan.
OMN:Oduu Caamsaa 17,2016 Dargaggoonni Godina haraghee lixaa aanaa Doobbaa maagaalaa caaffee Baantee gocha mootummaa TPLF balaalleefachuun sagalee isaanii dhaggeessisa oolan. Dargaggoonni godina Haraghee lixaa aanaa doobaa magaalaa caffee…
Read More...
Read More...
Loltoonni Mootummaa jiraattoota shawaa kaabaa hiraarsaa jiru.
OMN:Oduu Caamsaa 17,2016 Godina shawaa kaabaa aaanaa warraa jaarsoo fi aanaalee godinicha keessatti mootummaan biyyitti bulcha jiru, jirattoota irratti reebicha fi hidhaa rawwacha akka jiru namni nuyi dubbisne OMNtti hime. Jirattoonni…
Read More...
Read More...
Hidhaa fi ajjeechaan Uummata koonsoo irratti raawwatamu hammaatee jira.
OMN:Oduu Caamsaa 11,2016 Naannoo sabaa fi sab-lammiilee ummattoota kibbaatti ummanni konsoo gaaffii mirga ofiin of bulchu isaanii gaafacha wayita jiranitti mootummaan biyyattii bulcha jiru hidhaa fi ajjeessaa akka jiru ummanni koonsoo…
Read More...
Read More...


text:
RSWO – Konkolaataan Qeerroo Booranaa gara Sanqalleetti geessaa ture garagaluun Qeerroon 72 miidhaman
RSWO – Waxabajjii 30, 2019: Qeerroolee Konyaa Booranaa keessaa funaanamanii gara Sanqallee’tti geeffamaa jiran 200 ol ta’an keessaa, Qeerroowwan 72 konkolaataan isaaniin garagalfamuun, miidhaa qaamaa hamaaf saaxilaman | Gujii Lixaa keessatti manneen Oromoota danuu ibidda RIX’n gubaman | Magaalaa Leeqaa Naqamtee keessatti, hidhaafi dararaan Loltoota MKIX’n Oromoota’rratti raawwatamu akkaan hammaatee jiraachuu


text:
Kutaa Tokkoffaa Obbo Qannoo fi aadde Jiituun maatiisaanii jireenyaan giddugaleeyyii ta’anii fi ganda baadiyyaa tokko keessa gargar fagoo […]
Author: siifsiin
Naannoo Oromiyaa Godinaalee Arsii, Arsii Lixaa, fi Shawaa Lixaa Gahiinsi beekumsaa fi ogummaan qonnaan bultootaa qonnaa isaanii irraa […]
Ayyoon beektuu dha Haati dooktoroota Kan piroofeseroota Kan Injineeroota Maal kana qofaree Kan paayeletoota Galaanni kee guddaa Hunduu […]
Uummati Oromoo jaarraa tokko dura sirna gadaatiin ofiin of bulchaa ture. Minilik Oromiyaa erga weeraree qabate (gabroomfate) booda […]
Akaakayyuushee kana arguu baattus, seenaasaa dhageesse irraa kan ka’e akka malee jaallatti. Akkaataa itti harmeeshee guddise, jaalala inni […]
Hunduu haa Barannuu Barumsi ba’eessa Doofummaa balleessaa Qarooma jabeessaa Dandeetti gabbisa Warri Baratanii rakkoollee qoratuu Warri hin baratiin […]
Dur- duri akkas jedhani Sangoota sadi ta’anii Waliin manaa ba’anii Deemutti ka’anii Karaarra bu’anii Bifti isaanii addaddaadha Sangaan […]


text:
Abstract:
Qorannoon kun bu‟uura yaaxina bifiyyeetiin asoosamoota Hadhooftuufi Doobbii Jaalalaa qaaccessuurratti kan fuulleffatedha. Xiyyeeffannoon qorannichaas, haala caasaa jaargochaa asoosamoota filatamanii ibsuu, fakkaattiiwwan asoosamoota filataman keessatti haala kamiin bocamanii akka dhiyaatan eeruu,kalseenaa isaanii addeessu, haalli yookiin tooftaaleen dhiyeessa seenaafi ittifayyadamni afaanii asoosamaata kanneen keessatti maal akka fakkaatu addeessuu, haalli ittifayyadama sadoommiiwwaniifi fakkoommiiwwanii asoosamoota filataman keessatti maal akka fakkaatuufi wantoota isaan ibsan adda baasuudha. Malli qorannoos qaaccessa barruu ta‟ee kitaabilee filataman iddatteeffachuun ragaaleen keessaa funaannamanii bu‟uuruma kaayyeffatameen qaacceffamaniiru.Caasaaleen jaargochaa asoosamoota filataman lameenuu keessatti sadarkaaleen hunduu saaxila hanga furmaataatti hammatamaniiru. As keessatti wantoonni akka hanqinaatti ilaalamanis nijiru. Asoosamoota lameenuu keessatti fakkaattiiwwan haalli ittiin bocamanii dhiyaataniifi ittiin ibsaman garaagarummaa haaqabaatu malee,gosti hunduu hammatamaniiru. Kalseenaan (ijji seeneffamaa) asoosama Hadhooftuu ija seeneffama sadeessoo ta‟ee, seenessaan hunda beekaa daanga‟aadha. Kan asoosama Doobbii Jaalalaa immoo ija ramaddii tokkeessootiin seeneffame. Ittifayyadama afaanii keessatti, filannoo jechootaan walqabatee, walaloo, sirboota, xalayaaleefi keeyyattoota addeessaa kanneen garaagaraa keessatti barreessitoonni lameenuu jechoota dhimma kanaaf isaan gargaaran keessattuu sadoommiiwwaniifi fakkoommiiwwan keessatti filatanii ittiin addeessaniiru.Haata‟u malee, gama kanaan hanqinni homaatuu hinjiru jechuu miti. Haala ijaarsa himootaafi caaslugaa ilaalchisee, barreessaan asoosama Doobbii Jaalalaa irra caalaa himoota sassalphootti fayyadameera. Asoosama Hadhooftuu keessatti irra caalaa kan dhimma ittibahe himoota walxaxoodha. Asoosamoota lameenuu keessatti akka waliigalaatti, qixa sirriin fayyadamuu dhabuun walqabsiisotaa, sirna tuqaalee, qub-guddeessaafi walsimachuu dhabuun matimaafi gochimaa akka jiru adeemsa qorannoo kanaa keessatti irra gahameera.Tooftaalee dhiyeessa asoosamootaa ilaalchisee, barreessitoonni lameenuu seenaa asoosamoota isaanii mala garaagaraatti fayyadamanii dubbistoota biraan gahaniiru.Tooftaaleen mala addeessaa, mil‟uu, raaga, waliin dubbii yookiin marii, ofiin dubbiifi kkf dhimma bahaniiru. seenaa asoosama isaanii keessatti jechamoota duubaan hiika dhoksaa qabaniin yaadota ibsachuu barbaadan sanneen xiyyeeffachiisuuf jecha sadoommiiwwanitti dhimma bahaniiru. Fakkoommiiwwan ilaalchisee, keessattuu wanta ijaan hinargamne tokko isa argamuun bakk buusuun mallatteessuun asoosamoota lameenuu keessatti ittifayyadamni mul‟ateera. Walumaagalatti, barreessitoonnii barruu kalaqa isaanii keessatti ijoo dubbii isaanii haala miira dubbistootaa harkisuun yaadaan fakkii sammuu namaa keessatti uumuudhaan wanta yookiin nama barbaadan ittiinijaaruun, dhaadhessuun, kan jibban tuffachuun, ittiinxooxessuun,ittiinbalaaleffachuuf sadoommiiwwanifi fakkoommiiwwanitti gargaaramaniiru. Walumaagalatti, akkuma argannoon qorannichaa ibsutti hojiiwwan kalaqaa kanneen keessatti ciminifi hanqinnis kan mul‟ate ta‟ee hanqinoota mul‟ataniif yaada furmaataa ta‟uu danda‟a jedhamee kan yaadamee yaaboo keessatti eeramee.


text:
Oromia: Dirmannaa Iyya Koyyee: Lafti Keenya Lafee Keenya: Hiriirri Nagaa Oromiyaa Har’as Itti Fufee Oole. #OromoProtests continues for the 3rd day. The Government of Oromia Reacts. March 8, 2019Posted by OromianEconomist in #OromoProtests, Uncategorized.
Tags: Iyya Koyyee, Lafti teenya lafee keenya, Qeerroo, say no to master plan 2, Social movement
trackback
Lafti keenya lafee keenya. Lafeen keenya ammoo alagaaf hin kennamu. Kooyyee Facceen Oromiyaa dha. Mootummaan Oromiyaa bulchuu qaba. #QeerrooPower
Hiriirri nagaa Oromiyaa keessatti magaalootaa fi bakka heddutti guyyaa sadaffaaf geggefamaa oolera. Kayyoo isaa yeroo gabaabaa waan guuttateef hiriirri kun yeroof har’a boodee akka dhaabatu ibsamee jira.
Bakkawwan hiriirri nagaa har’a itti geggeefamaa turan keessaa kan odeeffannoo qabnu:
Ambo, Adaabbaa, Aqaaqii, Awwadaay, Adaamaa, Asallaa, Ajjee, Asaboot, Baakkoo, Baalee Roobee, Baddeessaa, Baroodaa, Baatee (Walloo), Bishooftuu, Boolloo, Bulbulaa, Bule Horaa, Calanqoo (Meettaa), Ciroo, Cinaaksan, Dannab Guddoo, Dadar, Nagallee(Arsi) Diksiis, Dirree Incinnii, Dirree Dhawaa, Dhummuugaa, Doobbaa, Gobbaa, Gudar, Gimbi, Gindhiir, Galamsoo, Gololchaa, Gursum, Guumaa, Haramayaa, Adaree Biyyoo (Harar), Hanqooloo (Waabee), Harawacaa, Hirnaa, Holotaa, Jimma, Darbaa, Calalaqaa, Aana Fadis, dinshoo, Arsi Qarsaa, Beddellee, Bookee, Magaalaa Alii, Kooraa, Abootee, Gurawaa, Dubiluqi, Laaftoo Harwa, Gooroo Mootii, Ada’aa Bargaa/Mogor/Reejjii, Sandaafaa, Aanaa bookee, Borana Yabelloo, Harargee bahaa Jaarsoo Ejersa Gooroo, Kokkossaa (Arsi Lixxaa), Kofalee, Gindabarat, Kaachis, Langey, Miinoo(Qumbi), Saaris, Sabbataa, Shanan Dhuugoo, Machaara, Mi’essoo, Qaallittii, Qullubbii, Qilinxoo, Asandaaboo (Jimmaa), Soqaa, Walisoo, Walloo Kamisee, Shashaamannee, Sigimoo, Sibu Siree, Salaalee, Saddiqaa, (Fichee), Sulultaa, Universitii Jimmaa, Xuulloo, Watar
Laftii teenna lafee teenna!
Finfinneen Handhura teenna!
Cinaaqsan cinaacha teenna!
Mooyyalee Balbala teenna!
Dirree Dhawaan dirra teenna!
Ethiopia land protest enters second day, Oromia govt reacts, Africa News
ባለፉት ቀናት በኦሮሚያ ሲካሄድ የነበረው የተቃውሞ ሰልፍን የታለመለትን ግብ ስለመታ ለጊዜው ቆሟል። እነዚህ ሰልፎች በሞቶዎች የሚቆጠሩ ከተሞች ውስጥ ፍጹም ሰላማዊ በሆነ መልኩ የተካሄዱ ሲሆን ምንም አይነት ጉዳት በሰውም ሆነ ንብረት ላይ ሳይደርስ ተጠናቋል።
ምስጋና ለቄሮ፣ ለጸጥታ አካላት እና ለሰፊው ህዝብ !!
Comments»
Leave a Reply Cancel reply
This site uses Akismet to reduce spam. Learn how your comment data is processed.


text:
Ministeerri Ittisa Biyyaa Obboo Mootummaa Maqaasaa ibsa guyyaa har’aa kenneen, “ajaja muummichi ministeeraa Dr Abiy Ahmad dabarse hordofuun, raayyaan Ittisaa iddoowwan rakkoon nageenyaa uumame keessatti hujii tasgabeessuu eegalee jira” jedhe. Liyyuu poolisiin naannoo Somaalee torbaan dabre keessa weerara geggeessa ture hammeessuun lubbuun namoota hedduu dabruunii fi qabeenyi heddu barbaadaayuu ni beekama.
Ministeerri Ittisaa ibsa isaa kanaan, “torbee darbe haala adda ta’een Boorana, Mooyalee, Haraargee Bahaa fi naannolee birootti rakkoon nageenyaa mudateera” jedhe. Qaama walitti bu’iinsa kana duuba jiru adda baasuun ergama isaa kan raawwatu ta’uu ibsuun, naannoleen rakkoon keessatti muudate yeroo dhiyotti gara tasgabbiitti kan deebi’an ta’uu hime.
Muummichi ministeeraa Dr Abiy Ahmad, walitti bu’iinsa daangaa naannolee Oromiyaa fi Somaalee keessatti hammachaa dhufe dhaabsisuuf raayyaan ittisa biyyaa jidduu seenee akka too’atu kaleessa ajaja dabarse. Dr Abiy ibsa televiziyoonaan kenneen “hooggantoonni naannoolee lamaanii walitti bu’iinsa daangaa nannolee isaanii irratti babal’ate kana, makkalaakayaan jidduu seenuun akka too’atu waliigalaniiru” jedhe.


text:
Polandball
Polandball (akka jirutti yoo hiikkamu kubba Poolaandi jechuudha), maqaa biraa countryball jedhamunis ni waammama, waan aadaa biyyotaa agarsiisu fi fayyadamtoota Interneetiitiin waan uummamu yoo ta'u wanti kun jalqaba kan inni eegalmes bara 2009 weebsaayitii suuraa kan biyya Jarman Krautchan.net keessatti. Polandballn kun baacoo/qoosaa oonlaayinii wayita ta'u biyyoonni waan akka kubbaa fakkaatun bakka buufamanii Afaan Inglizii caccabaadhan wa'ee walqunnamtii biyyi tokko biyyoota biraa wajjin qabdu fi ilaalcha sirri kan hin ta'in kan ittiin ishiin biyya biraa ilaaltu (stereotype) irratti hundaa'un qoosudha. Qoosaan kun walumatti polandball ykn countryball jedhama.
Seenaa Isaa[edit | Lakkaddaa gulaali]
Jalqabamuun Polandball waraana Interneetii (cyber war) Hagayya 2009 (August 2009 GC) fayyadamtoota Interneetii biyya Poolaandi fi fayyadamtoota biyyoota addunyaa hafan weebsaayitii drawball.com irratti argaman irraayi. Interneetii Poolaandi irratti erga yaadni alaabaa Poolaandi kubba(geengoo) irratti kaasuu dhiyaatee booda fayyadamtoonni Poolaandi kumaatamatti lakkawwaman wal gargaarudhaan drawball.com too'atanii suura gararraadhan adii garjallaadhan diimaa fi gidduutti barreeffama POLSKA jedhame qabu akka mul'atu godhan. Boodarra qindeessaa 4channin, alaabaan Poolaandi kun mallattoo Naazii Iswaastikaadhan huwwifame.[1][2]
Krautchan.net weebsaayitii suuraa (imageboard) Afaan Jarman yoo ta'u fayyadamtoonni Afaan Inglizii dubbatan kan Interneetii fayyadamuu baayyee jalatan (netizens jedhamanii beekkamu) baayyee ni leellisu. Jalqabni Polanball nama lammii Biriiteen Faalkoo (Falco) jedhamuun akka ta'e yoo dubbatamu namni kunis Fulbaana 2009 (September 2009 GC) polandball Maayikiroosoofti Peyintitti(MS Paint) fayyadamuun uumee; kunis nama lammii Poolaandi ta'e Woojak (Wojak) jedhamu fi weebsaayitii sanarratti Afaan Inglilizii caccabaadhan barreessu tokkoo xuquu fi ittiin qoosuf ture. Sana booda Kaartuniin Polandball lammiiwwan Raashiyaa hedduudhan baayyinaan kaafamuu jalqabe.[1][3][4]
Erga Isaa[edit | Lakkaddaa gulaali]
Bu'uurri Polandball, Polandball fudhatama kan argate balaa Xiyyara Poolaandi kan iddoo Ismooleniski jedhamutti ga'ee fi Pirezidaantii Poolaandi Liich Kaziyaanskii erga ajeesee booda, Poolaandi fi seenaa ishii, walitti dhufeenya ishiin biyya biraa wajjin qabdu, fi ilaalcha sirrii hin ta'in ittiin ishiin biyya biraa laaltu(stereotype) bakka buusun agarsiisu irratti yoo ta'u keessumaayyu.[3][5][2] Haasaan countryball gidduu jiru Afaan Inglilizii caccabaa fi jecha nama tuquun kan barreeffamu yoo ta'u, dhumarratti, Poolaandi, kan beekadhuma kubbaa gararraadhan diimaa dibameen bakka buufamte (kun faallaa alaabaa Poolaandi), yeroo boossu ni mullata.[1][2]
Qoosaawwan Polandball tokko tokko yaada Raashiyaan gara waaqaatti ol ba'uu ni dandeessi, Poolaandi garuu hin dandeessu kan jedhu irratti bu'uureffachuun kan qoofamani. Kaartuniin (cartoon) Polandball kan baayyee jaallatama guddaa argate Lafti(earth) qorsa guddaadhan (giant meteor) rukutamuuf akka deemtu fi kanarraa ka'udhaan biyyonni tekinoloojii ispeesii (space technology) qaban lafa gad dhiisanii gara waaqatti akka balali'an dubbata. Dhuma kaartunii kanaati Poolaandi ammas lafarra teessee boo'aa jiraachuu ishii fi Afaan Ingilizii caaccabadhaan jecha Polandball irraatti ittiin beekamtu "Poland can't into space (Poolaandi Waaqatti ba'uu hin dandeessu)" dubbatti.[3] Qoosaa akkasiitin, Raashiyaanonni mormii biyya kamtu caala jedhu xumuru.[1][3][5] Qoosan polandball kan biraa kan siyaasaa fi seena ilaallatuun ammoo, Poolaandi biyyoota biraa yeroo ishiin "yeroo Raashiyaa fi Tarkii caccabsinee moone turretti nuti addunyaarratti biyyaa guddaa turre ..." jechuun mukeessitu (boring) fi polandballn biyyoota biraa akka itti kolfan gootu mullata. Poolandis kolfa kanatti aarudhaan yeroo ishiin Kurwa (waan akka ejjituu jechuuti) jettuu fi mallattoo barreeffama "Internet serious business", dhaadannoo interneetii kan interneetiirratti arrabfamuun dhuma addunyaa miti jedhu, agarsiiftu fi dhumarratti akkuma polandball irratti barame boo'aa yeroo xumurtu agarsiisa.[1][2][6]
Countryball Biyyoota Biraa[edit | Lakkaddaa gulaali]
Polanbdballn, Poolaandin alatti, qoosaa biyyoota biraa irratti xiyyeeffates ni qaba. Walumati garuu Polandball jedhame waammama,[1] countryball ni jedhama.[4] Akka Lurkmore.totti, Bavaariyaan kubba nmataashii qabdi, akkasumas kubboonnii Ameerikaa (USA), Kaataloon(Catalonia), fi Saayibeeriyaa (Siberia) bakka bu'an uummamanii jiru. Singaappoor kubba rogsadee ta'en yoo bakka buufamtu, Israa'eel waan akka hypercuben (fiiziksii Jiwish agarsiisuuf), Kaazaakistaan waan akka dhagaa ittin mana ijaaranii (brick), fi Yunaayitid Kingidem (United Kingdom) ammoo kooffiyyaa fi aguuggee ijaa(monocle) uffaate agarsiifamte. [7]
References[edit | Lakkaddaa gulaali]
- ↑ 1.0 1.1 1.2 1.3 1.4 1.5 Orliński, Wojciech (16 January 2010). "Wyniosłe lol zaborców, czyli Polandball" (in Polish). Gazeta Wyborcza. Retrieved 25 March 2012.
- ↑ 2.0 2.1 2.2 2.3 Zapałowski, Radosław (15 February 2010). "Znowu lecą z nami w... kulki" (in Polish). Cooltura. Retrieved 22 March 2012.
- ↑ 3.0 3.1 3.2 3.3 Kapiszewski, Kuba (13/2010). "Fenomem - Polska nie umieć kosmos" (in Polish). Przegląd. Retrieved 26 March 2012.
- ↑ 4.0 4.1 "Polandball". Knowyourmeme. Retrieved 26 March 2012.
- ↑ 5.0 5.1 Cegielski, Tomek (12 April 2011). "MEMY. Legendy Internetu" (in Polish). Hiro.pl. Retrieved 24 March 2012.
- ↑ "Polandball cartoon". Unknown. Unknown. Retrieved 26 March 2012.
- ↑ "Int" (in Russian). Lurkmore.to. 26 December 2011. Retrieved 27 March 2012.


text:
Jireenya keessatti namoonni yeroo toltuu fi rakkoo garmalee yommuu cinqaman ni mul’atu. Kan rakkoo qabu dhiphachuun isaa wanta jiru. Kan toltuu keessa jiru hoo maaliif dhiphitaa? Inuma kan toltuu keessa jiruu kan rakkoo keessa jiru caalaa yeroo dhiphatu ni mul’ata. Sababni isaa maal ta’inna ree? Dhiphinna ofirraa kaasuf qabeenya barbaadan. Garuu qabeenya yommuu argatan dhiphinni kan duraa caalaa isaanitti dabalame. Kanaafu, Rabbii olta’aatti amanuu fi murtii Isaatiif harka kennuun, dhiphinna hangana hin jedhamne jalaa nama baasa. Qadaratti amanuun addunyaa irraa wanta nama jala darbeef akka hin gaddine, wanta dhufuuf immoo akka sodaannee fi hin dhiphanne nama taasisa. Kanaaf Ergamaan Rabbii (SAW) ibn Abbaasin akkana jedhan: Dabalata Dubbisi
Yeroo darbe Qadaa fi Qadarri maal akka ta’an ilaalle turre. Qadaa fi qadarri wal keessa waan seenaniif “Qadaratti amanuu” jechuun fayyadamu dandeenya. Qadara jechuun wanti hundi raawwatamuun ykn uumamuun dura murtii Rabbiin murteesse fi katabeedha. Murtiin kuni ajaja (amrii), hamma, amala, yeroo, bakkaa fi kkf of keessaa qaba. Wanti tokkoo uumamuun dura amala akkami akka qabaatu, eessa fi yoom akka adeemsifamu Rabbiin olta’aan murteesse fi katabee jira. Fakkeenyaf, Rabbiin namni tokko amalli isaa maal akka ta’u, eessatti akka dhalatu, yoom akka dhalatuu fi du’u beekee fi murteesse jira. Qadaratti amanuu jechuun Rabbiin subhaanahu wa ta’aalaa wantoota umama keessatti adeemsifaman hunda beekumsaa Isaa turaa fi ogummaa Isaatiin murteessee akka kaa’e amanuudha.[1] Dabalata Dubbisi
Qadaa fi Qadaratti amanuu -Kutaa 1ffaa Dabalata dubbisi
Samii, dachii fi wantoota isaan keessa jiran yommuu ilaallu, sirna (tartiiba) isaanii kan eeggatanniidha. Aduun, jiiyni, urjileen, samiin ol fuudhamuun, dachiin diriiruun jireenya lubbuu qabeenyitiif mijaa’un, gaarreen akka shikaali dachii keessatti suuqamu, fi kkf sirna isaanii kannen eeggataniidha. Mee aduu fi ji’a haa ilaallu. Aduu fi jiiyni sa’aati fi sakkandii isaani eeggatanii orbiiti isaanii irra naanna’u. Tokko tokkootti hin bu’u. Wal faalleessun hin jiru. Halkanii guyyaanis akkanuma. Kanaafu, wantoonni kunniin hundii hangaan, amalaan, yeroo fi bakkaan kan murteefamanii fi daangeefamanii jechuudha.


text:
Firefox
Mozilla firefox (dur kan maqaa Phoenix jedhamuun beekkamaa ture) software Internet harkisu kan fandii Mozilla corporation fi namoota dhuunfaa hedduun kan ijaarame.
Fandiin Mozillaa akka kaayyoo isaatitti Firefox "web browser" diqqaa, saffisaa, salphaa fi dhifamuu kan danda'u godhuuf carraaqa. Yeroo ammaatitti "Internet Explorer" kan Microsoft'n ijaarametti aanee addunyaa irratti sadarkaa 2ffaa irra jira. Namoonni hedduun sababa firefox caba garagaraa hin qabneef isa filatu. Nageenni isaan Operatti aanee sadarkaa lammaffaatti ka argamu Firefox jedhamee tilmaamama.


text:
Nu argadhaa!
L.S.P: 80078
Finfinnee
Itiyoophiyaa
Toora Intarneetii: www.eotcmk.org/ao
Barreeffamoota haaraa
- Qulqulluu Pheexiroosii fi Qulqulluu Phaawuloos
- “Hundumtuu Humna Afuura Qulqulluun ni guutaman.” “ወተመልኡ ኵሎሙ መንፈሰ ኀይል” H/D/B/ 2:1-21
- “Waaqa irraa humna hamma argattanitti Iyyaruusaaleem keessa turaa.” “ንበሩ ሀገረ ኢየሩሳሌም እስከ ትለብሱ ኃይለ እምአርያም::” (Luuq. 24:49)
- SEENAA MANA KIRISTAANAA MI’IRAAFE QIDDUSAAN KOOMTOO QULQULLEETTII SILLAASEE
- “Amma garuu Kiristoos warra du’an hundaaf angafa ta’ee du’aa ka’eera” (1Qor. 15: 12-32)
- Seenaan akka hin Komatamneef Tajaajila Afuurawaaf haa tattaaffannu!
- JAALALA ONNEERRATTI CHAAPPEEFFAME
- Qorumsawwan sadeen (Maat. 4:1-11)
- Hangafa hojii qajeelina hundaa; Sooma
- Beeksisa
Hojii kee hojjadhu! (Eebbifamoo Abbaa Gorgorewoos)
Tokkoon tokkoo namaaf Waaqayyo hojii kenneera. Hojii sana hojjachuun immoo gahee abbaa ti. Odoo danda’e, hojii isaa sana gufachiisuun immoo hojii diyaabiloosii dha. Dhugaan jiru, akkuma Waaqayyo hojii kana siif kenneen, seexanni immoo si gufachiisuuf yaala. Waan gar-malee namatti miidhagu sii fiduuf carraaqa. Abdiiwwan fooniitiin si sossobuu danda’a. lolaa hamii gar-malee dhangalaasa. Barreessitootni akka si gaafataniif, namootni bebbeekamoos hammeenyaan akka sirratti dubbatan ittiin fayyadama. Philaaxoos, Heeroodsi, Hannaa, Qayyaafaa fi k.k.f. hundumtuu sirratti ijaaramu. Ati garuu, murtii cimaan inaaffaa Afuurawaa hin worraaqneen dhumarrattis; “Akkan hojjadhuuf hojii naaf kennite xummure. Amantaa koos eege.” jechuuf hanga dandeessutti kaayyoo jireenya kee fi galma uummamteef sana duuka bu’i.
Eebbifamoo Abbaa Gorgorewoos 2ffaa
Duree Phaaphaasota Shawaa 1932-1982 B.A